کەناراوێکی سەیر هەیە لە ئەڵمانیا کە کەوتووە سەر دەریای بەلتیق. ئەوەی مایەی سەرنجە، بوونی هوتێلێکی ٥ کیلۆمەترییە کە لەسەر کەناراوەکە بەشێوەیەکی تەریب درووستکراوە و پرۆرا-ی ناوە.\nهاوکات هوتێلەکە ١٠ هەزار ژووری هەیە و ٧٠ ساڵ بەر لە ئێستا درووستکراوە و هیچ کاتێک موشتەری خۆی نەبووە، بەڵکو هوتێلەکە لەسەردەمی ئەڵمانیای نازی بە فەرمانی ئەدۆڵف هیتلەر درووستکراوە و لەنێوان ساڵانی ١٩٣٦ بۆ ١٩٣٩ بنیاتنراوە.\nدرێژی هوتێلەکە ٥ کیلۆمەترە و ١٥٠ مەتر لە دەریاوە دوورە و لەلایەن ئەندازیار کلێمێنز کلۆتز درووستکراوە. لەهەمان کاتدا بە دیزاینێکی مۆدێرنی ئەو سەردەمە نەخشەکەی کێشراوە.\nپرۆرا لە ٨ بینای زەبەلاحی جیاواز پێکهاتووە و تایبەتمەندی ئاوی بڵقاو و حەمامی کانزایی هەیە. جگە لەمەش لە کێبڕکێیەکدا پلەی یەکەمی بەدەستهێناوە و کاریگەرییەکانی باهاوسی لێدیارە.\nپرۆرا یەکێکە لە گرنگترین نەخشەزایی ئەندازیاری ئەڵمانیای نازی و یەکەم هەوڵە بۆ چوونە نێو سێکتەری گەشتوگوزاری بگشتی. بۆیە خراوەتە نێو لیستی میراتی نەخشەسازی ئەڵمانیا.\nلەلایەکی دیکەوە بیرۆکەی درووستکردنی هوتێلەکە لە کەمپی سەیرانگەی ئینگلیزەکانەوە هەڵقوڵاوە کە لەلایەن رۆبەرت لێی درووستکراوە. کەمپەکە تایبەتە بۆ ئەو خێزانانە درووستکراوە کە باری ئابوورییان مامناوەندە. بۆیە ئەندازیار کلۆتز لەسەر بیرۆکەی "هەموو کرێکارێک شایەنی ئەوەیە پشوو بدات” هەڵساوە بە درووستکردنی هوتێلێک کە لەتوانایدایە ٢٠ هەزار کەس لەخۆ بگرێت.\nهەموو ژوورەکانی هوتێلەکە خاوەن دیمەنی دەریان و قەبارەیان ٥ مەتر بە ٢ مەترو نیوە. هاوکات هەر ژورێک ٢ سیسەمی نوستن و دۆلابێک و مەخسەلێک لەخۆ دەگرێت. باڵەخانەکان لە ٦ نهۆم پێکهاتووە و هەموو ژوورەکان هاوشێوەی یەکن. لە روویەکی هوتێلەکەدا ١١١٨ پەنجەرە هەیە.\nقوڵیی ژوورەکان بووەتە هۆی ئەوەی کە ژوورەکان بە پانی دەرکەوێت. بەمەبەستی پێشوازی میوانەکان بەشێوەیەکی یەکسان، توالێت و گەرماوەکان گشتین و بە هاوبەشی بەکاردێن. هوتێلەکە بالانسێکی سەرنجراکێشی لەگەڵ هوتێلەکانی دیکەی دەورووبەر هەیە و بووەتە جێگەی سەرنجی گەشتیاران.\nلە ساڵی ١٩٣٧دا لە پیشانگەی جیهانی لە پاریس، هوتێلی پرۆرا خەڵاتی گراند پریکس-ی پێ بەخشراوە.\nپرۆرا، تایبەتمەندییەکی دیکەی هەیە بۆ هیتلەر، چونکە سەردەمانێک سەرۆکی ئەڵمانیا لەخەیاڵیدا بووە کە هوتێلێکی جیهانی لە ئەڵمانیا بکاتەوە و لەکاتی شەڕیشدا ببێت بە نەخۆشخانەیەک بۆ سەربازانی بریندار. هەبوونی سیستەمی گەرمکەرەوە لە سەرانسەری هوتێلەکە ئاماژەیەک بوو بۆ ئەوەی کە هیتلەر جگە لە هوتێل، بۆ چەندین مەبەستی دیکە بەکاری دەهێنێت.\nبناغەی بینای پرۆرا لە بەرواری ٢ی ئایاری ساڵی ١٩٣٦ دانرا و بە ١٧ مانگ واتە بە ژمارەیەکی پێوانەیی هەیکەلەکەی تەواوبوو. لەو سەردەمەدا گەورەترین کۆمپانیاکانی ئەڵمانیا بەشدارییان لە پرۆژەکە کرد و نیکەی ٩ هەزار کرێکار و سەرباز تێیدا کاریان کردووە.\nلەگەڵ دەستپێکردنی جەنگی جیهانی دووەم لە ساڵی ١٩٣٩، درووستکردنی هوتێلەکە وەستا و تەنها ٨ باڵەخانە و هۆڵی شانۆگەری و هۆڵی سینەما تەواوکرابوو. مەلەوانگە و ساڵۆنی فیستیڤالەکان کە لەلایەن هیتلەرەوە بایەخێکی زۆری پێدەدرا، درووست نەکرا.\nلەکاتی بۆمب بارانکردنی شاری هامبورگ، خەڵک هوتێلەکەیان وەکو سەنگەر و خۆشاردنەوە بەکارهێنا. دوای شەڕ، پرۆرا بوو بە دانیشتگەی سەربازی یەدەگی ژنی سەر بە سووپای ئاسمانی ئەڵمانیا. لەکۆتاییدا هیچ گەشتیارێک نەیتوانی لە هوتێلەکەدا پشوو بدات.


’’بە ئاشکرا هاتوچۆ دەکەن’’\nماڵپەڕی دەنگی ئەمەریکا وێنەی جموجوڵەکانی چەکدارانی داعشی لە قەزای کفری و خورماتوو بڵاوکردەوە و بەرپرسێکی حزبی ناوچەکەش دەڵێت، ژمارەی چەکدارەکانی داعش لە دەوروبەری قەزای خورماتوو گەیشتووەتە نزیکەی 70 چەکدار.\nمەلا کەریم شکور، بەرپرسی مەڵبەندی حەمرین-ی یەکێتی (هەینی 21ی ئایاری 2021) بە "دەنگی ئەمەریکا"ی ڕاگەیاندووە، "ژمارەی چەکدارەکانی داعش لە دەوروبەری قەزای خورماتوو گەیشتووەتە نزیکەی 70 چەکدار و سەرجەمیان لە گوندە عەرەبیە ڕووخاوەکانن."\nبەپێی ئەو وێنانەی دەنگی ئەمەریکا بڵاویکردوونەتەوە، "چەکدارەکان بە ئاشکرا لەگوندەکانی سنوری خورماتوو و ناوچەی غەڕەو پەڵکانە دەسوڕێنەوە، کە چەکدارەکان بەدوو دوو هاتووچۆ دەکەن، لەکاتێکدا فڕۆکەکانی هاوپەیمانان بەردەوام چاودێریان دەکەن و ناو بە ناو لێشیان دەدەن."\nبەرپرسی مەڵبەندی حەمرین ی یەکێتی، ئاماژەی بەوەشکردووە، هێزە عێراقیەکان ماوەی چەند ڕۆژێکە ئۆپەراسیۆنیان دەستپێکردووە، چونکە جموجۆڵی داعشەکان زیادیکردووە و ئەو هێزانە دەیانەوێ ناوچەکە بپارێزن.\nسەبارەت بە پەیوەندی نێوان هێزە کوردیەکان و حەشدی شەعبی لەخورماتوو، مەلا کەریم ئەوەی خستووەتەڕوو، "دوو جۆر حەشدی شەعبی لە خورماتوو هەیە، بەشێکیان ئەو هێزانەن لە خوارووی عێراقەوە هاتوون، ئێمە پەیوەندیمان لەگەڵیان باشە، بەڵام ئەو هێزانەی خەڵکی ناوچەکەن، ماوەی چوار مانگە بێدەنگن و کێشەیان دروست نەکردووە."\nکەرکوک؛ لە سێ قۆڵەوە ئۆپراسیۆن دژی داعش دەستیپێکرد\n2021.05.19 - 08:59


كۆشكى سپى سه‌ردانه‌كه‌ى عادل عه‌بدولمه‌هدى بۆ واشنتۆن دواده‌خات\nهەواڵ / عێراق :: 29/04/2019 :: 269 جار بینراوە\nعادل عه‌بدولمه‌هدى، سه‌رۆك وه‌زیرانى عێراق\nكۆشكى سپى له‌واده‌ى سه‌ردانى سه‌رۆك وه‌زیرانى عێراق بۆ واشنتۆن پاشه‌كشه‌ى كردووه كه بڕیاربوو دوو رۆژ پێش ئێستا ئه‌نجامدرێت، وه‌ك ئه‌وه‌ى میدیایه‌كى عێراقى باسیده‌كات.\nسه‌رچاوه‌یه‌كى ئاگادار له ئه‌نجومه‌نى وه‌زیرانى عێراق (ئه‌مڕۆ دووشه‌ممه 29ى نیسانى 2019) رایگه‌یاند: "كۆشكى سپى له واده‌ى سه‌ردانیكردنى عادل عه‌بدولمه‌هدى، سه‌رۆك وه‌زیرانى عێراق بۆ واشنتۆن پاشه‌كشه‌ى كردووه، كه بڕیاربوو رۆژى 27ى ئه‌م مانگه گه‌شته‌كه‌ى بۆ ئه‌و وڵاته ئه‌نجام بدات، و بۆ كاتێكى دیارینه‌كراو دوایخستووه".\nسایتى (اسرار نیوز) له‌سه‌ر زارى ئه‌و سه‌رچاوه‌یه‌وه روونیشیكردۆته‌وه: "بڕیاره‌كه‌ى كۆشكى سپى له‌كاتێكدا هاتووه كه بڵاوكراوه‌یه‌كى باڵوێزخانه‌ى ئه‌مریكا له عێراق كێشه‌یه‌كى دروستكردووه".\nسه‌رچاوه‌كه‌ى ئه‌نجومه‌نى وه‌زیران به دوریشى نه‌زانیوه "دواخستنه‌كه په‌یوه‌ندى به‌و داواكارییانه‌وه هه‌بێت كه ئه‌مریكا له عێراق هه‌یه، به‌تایبه‌تى ئاینده‌ى هێزه‌كانى ئه‌مریكا له عێراق و سزاكانى ئه‌مریكا له‌سه‌ر ئێران".\nله‌لایه‌كى تره‌وه ئێواره‌ى ئه‌مڕۆ نوسینگه‌ى سه‌رۆك وه‌زیرانى عێراق رایگه‌یاند: ئێواره‌ى ئه‌مڕۆ عادل عه‌بدولمه‌هدى به سه‌رۆكایه‌تى وه‌فدێكى حكومى به‌ره‌و ئه‌وروپا و له‌نێویشیاندا وڵاتانى ئه‌ڵمانیا و فڕه‌نسا به‌ڕێكه‌وتووه.


2019-10-20 [10:42 AM]\nلە شاری سلێمانی ئامادەكاری پێشوەخت بۆ رێگریكردن لە لافاو هەر حاڵەت و كارەساتێكی سروشتی ده‌كرێت، قائیمقامی سلێمانیش دەڵێت پلانێكی تۆكمەیان داناوە بۆ پاراستنی سەر و ماڵی هاوڵاتیان لە ئەگەری روودانی هەر حاڵەتێكی نەخوازراو.\nئەمڕۆ یەكشەممە ، ئاوات محەممەد قایمقامی سلێمانی لەگەڵ لیژنەی فریاگوزاری خێرا كۆبووەوە كە پێكهاتووە لە فەرمانگە پەیوەندیدارەكانی سلێمانی و ئەو رێوشوێن و ئامادەكارییانە تاوتێكران كە گرنگن بۆ پاراستنی سەلامەتی هاوڵاتیان لە ئەگەری هەر روووداوێكی سروشتی، لە كۆنگرەیەكی رۆژنامەوانیشدا قایمامی سلێمانی رایگەیاند پلانێكی تۆكمەیان داڕەشتووە بۆ بەرەنگاربوونەوەی هەموو ئەو رووداو حاڵەتانەی كە لە كاتی لافاو بارانی بەهێزدا ئەگەری روودانی دەكرێت.\nقایمقامی سلێمانی وتیشی؛ وه‌ك ئامادەكارییەكی پێشوەخت بۆ رێگریكردن لە دروستبونی لافاو، شارەوانی سلێمانی هەڵمەتێكی فراوانی رێكخستووە بۆ پاككردنەوەی مەنهۆڵ و ئاوەڕۆكانی شاری سلێمانی كە ئەمەش رۆڵی گەورەی دەبێت لە كەمكردنەوەی كاریگەرییەكانی شەپۆلی باران بارین.\nباسی له‌وه‌ش كرد، له لایه‌ن شاره‌وانی سلێمانیه‌وه سه‌رجه‌م ئه‌و كێشه‌و گرفته‌كانی كۆبونه‌وه‌ی ئاو و زیان گه‌یاندن به‌هاوڵاتیان چاره‌سه‌ر كراون، به‌هه‌مان شێوه بۆ ده‌ره‌وه‌ی شاره‌كان به‌ڕێوه‌به‌رایه‌تی رێگاوبانی سلێمانی كاری پێویست كراوه بۆئه‌وه‌ی ئاوله‌سه‌ر شه‌قام و ژێرپرده‌كان كۆنه‌بێته‌وه وه‌ك ئه‌وه‌ی ساڵی رابردوو روبه‌رومان بوویه‌وه.\nئاوات محه‌ممه‌د روونی كرده‌وه، هەموو فەرمانگە پەیوەندیدارەكانی سلێمانی رۆڵی گرنگی خۆیان دەبینن و تیمەكانی شارەوانی راسپێردراون بۆ ئەوەی سەردانی ئەو شوێنانە بكەن كە ئەگەری روودانی كارەساتی سروشتی لێدەكرێت، ژورێك بۆ چاره‌سه‌ی حاڵه‌ته كتوپڕه‌كان له قائیمقامیه‌تی سلێمانی بۆ روبه‌ر‌وی بوونه‌وه‌ی حاڵه‌ته‌كه پێكهێنراوه بۆچاره‌سه‌ركردنی كێشه.\nقائیمقامی سلێمانی هه‌موو ئه‌و كارگه‌ی ئاسن و شوێنانه‌ی ئاگاداركرده‌وه، سه‌ره مه‌نهۆڵ به‌ساغی یاخود به‌شكاوی بگیرێت روبه‌روی رێكاری یاسایی ده‌كرێنه‌وه له‌به‌ر ئه‌وه‌ی سه‌ره‌مه‌نهۆڵه‌كان دزراون.


پارێزگای سلێمانی: تکایە لە ماڵەکانتان بمێننەوە لەبەر بوونی لافاو و ھەورە بروسکە – لڤین پرێس\nپارێزگای سلێمانی: تکایە لە ماڵەکانتان بمێننەوە لەبەر بوونی لافاو و ھەورە بروسکە\nڕاگــەیاندراوێک لە پارێــزگــای ســلێمانی یەوە بۆ ھــاوڵاتیانی خۆشەویستی شاری سلێمانی\nلــەژێر ڕۆشنایی ئاگادارکردنەوەو ڕاگەیاندنی فەرمانگەی کەشناسی سەبارەت بە پێشبینی ڕوودانــی لافـــاو و حاڵەتی نەخوازراو،\nپێمان خـــۆشە ئەم ڕوونکردنەوەو دڵنیاییە بخەینە بەردەم ڕای گــشتی.\n* ئێمــە بە سوپاسەوە ماوەیەکە لەسەر خەتین لەگەڵ لایەنە پەیوەندیدارەكان لەسەرۆكایەتی شارەوانی سلێمانی كە ئەوانیش ھەروەک پیشەی ساڵانەی خۆیان لە ڕێگەی چەند تیمێکەوە کە دابەش بوون بەسەر چەند زۆنێکی شاری سلێمانی دا وە بە تایبەت ئەو ناوچەو گەڕەکانەی مەترسی لافاویان لەسەربووە لە ئێستاو لە ڕابردوودا، ھەستاون بە پاککردنەوەی ئاوەڕۆ و مەنھۆڵەکان و ئامادەکاری پێویستییان کردووە بۆ وەرزی باران.\n* لە لایـــەکی تریشەوە لە ئێستادا سەرجەم تیمەکانی فریاگوزاری خێرا لە سەرجەم قایمقامیەتەکانی سەر بە پارێزگای سلێمانی لە ئەرکی خۆیان دان بۆیە ئەوانیش لای خۆیانەوە ئامادەباشی تەواویان کردووە لە ئەگەری دروست بوونی ھەر ڕووداو و لافاوێک کە ببێتە ھۆی زیان گەیاندن بە ھاوڵاتیان\n* ئەمە سەرەڕای ئەوەی پێداویستی سوتەمەنیمان دابین کردووە بۆ بەڕێوەبەرایەتی بەرگری شارستانی سلێمانی وەک ئامادەکارییەک لە گەیاندنی فریاگوزاری خێرا بۆ ھاوڵاتیان.\n* جێــی ئاماژە بۆ کردنە تیمی سەر بە بەڕێوەبەرایەتی کۆچ و کۆچبەران و وەڵامدانەوەی قەیرانەکان (DMCR)لە پارێزگای سلێمانی خراوەتە حاڵەتی ئامادەباشییەوەو لەسەر ھێڵن بۆ مەبەستی بە هاناوەچوونی لێقەوماوان.\nئەم تیمە ئۆتۆمبێلی تایبەتی بەهاناوەچوون و ستافی ڕاهێنراو تایبەتیان ھەیە. ئوتومبیلی فریاگوزاری خیرای مرۆیی\nئەم ئۆتۆمبیلە تەواوی کەل و پەلی فریاکەوتن و ئاگر کوژینەوە و رزگار کردن بە تەواوی پیداویستەکانیەوە تێدایە ساز و ئامادەن بۆ ھەر حاڵەتێکی لەناکاو، هەروەها بوونی خێمە و زۆپا و ڕاخەر و بەتانی لە گەنجینەی ئەو بەڕێوەبەرایەتییە و سەرجەم تیمەکە ئامادەن بۆ هەر ئەرکێک لە بە ھاناوەچوونی ھاوڵاتیان.\n* دەتوانــین ئەوەش بڵێین کە سەرجەم بەڕێوەبەرایەتی و فەرمانگەکانی پەیوەست بە گەیاندنی فریاگــــوزاری خێـــــرا بە ھاوڵاتیان لە ئەرکدان بە سوپاس و دەست خۆشیەوە\n** مــاوەتەوە بڵێین ئێمە وەک حکومەتی خۆجێی لە پارێزگای سلێمانی بە سەرجەم فەرمانگەو لایەنە پەیوەندیدارەكان بە ھەموو ھەوڵ و توانای خۆمانەوە بە شێوەیەکی دڵسۆزانە لە ئێستادا لە ئەرک و کاری خۆمان دا ئێشکگرین تا ئەوەی بتوانین شارو خەڵکی خۆمان بپارێزین.\nـ دەمــانەوێت داوا لە ھاوڵاتیانیش بکەین بەھۆی بوونی ھەورە بروسکەیەکی زۆر وە بۆ پاراستنی ژیانیان تا بتوانن لە ماڵەکانیان بمێننەوە.\nـ ھەروەھا داوایان لێ دەکەین لە ئەگەری دروست بوونی لافاو ھاوکار و ھەماھەنگی تیمەکانمان بن بە شێوەیەکی بەرپرسیارانە ھەڵسوکەوت بکەن و ھەموو پێکەوە دەتوانین شارمان بپارێزین بە کەمترین زیان دەربازمان بێت.


◄ Sonuç: Found 161, page 1 of 17 Items per page: 🗐 1 🗐 5 🗐 10 🗐 25 🗐 50 🗐 100\n📅 01-03-2020 - تەندروستیی هەرێم چەند حاڵەتی کۆرۆنای راگەیاند! Tarih ve olay\n✍ Tarafından güncellendi Yad Hêrş\n👁 Bu başlık 37,823 defa görüntülendi\nباکووری کوردستان - ئایشە ئاجار باشاران وەکو وتەبێ [ Daha... 👁] ✖ ✖ 16 1 ✔ 99% ✍ H.B. 1-1-2020 0:19:15\n👁 Bu başlık 46,020 defa görüntülendi\n📅 28-04-2020 - لە هەولێر تووشبوویەکی ڤایرۆسی کۆرۆنا گیانی لەدەستدا Tarih ve olay\n👁 Bu başlık 38,446 defa görüntülendi\nرۆژهەڵاتی کوردستان - زیندانییەک بە تاوانی کوشتنی [ Daha... 👁] ✖ ✖ 21 0 ✔ 99% ✍ H.B. 1-3-2020 19:49:43\n📅 29-02-2020 - لە سەقز ژنێک بە کۆڕۆنا گیانی لەدەستدا Tarih ve olay\n👁 Bu başlık 45,038 defa görüntülendi\nباکووری کوردستان - پۆلیسی دەوڵەتی تورک بەیانیی ئە [ Daha... 👁] ✖ ✖ 12 0 ✔ 99% ✍ H.B. 1-1-2020 0:19:15\n📊 32 تووشبووی دیکەی کۆرۆنا لە هەرێمی کوردستان گیانیان لەدەستدا Anket ve istatistik\n📅 Da eklendi Sep 30 2020 12:31PM\n👁 Bu başlık 476 defa görüntülendi\nوەزارەتی تەندروستیی هەرێمی کوردستان ئاماری 24 کاژێ [ Daha... 👁] ✖ ✖ 0 2 ✔ 99% ✍ J.O.E. 30-9-2020 12:31:19\n📕 40رۆژ کەرەنیتنە لە سەردەی کۆرۆنا Kütüphane\n📅 Da eklendi Feb 9 2019 8:53PM\n👁 Bu başlık 243 defa görüntülendi\nنووسینی: رێبین حەسەن  [ Daha... 👁] ✖ ✖ 1 1 ✔ 99% ✍ Z.S. 9-2-2019 20:53:14\n📊 42%ی نەخۆشخانەکانی هەرێمی کوردستان بۆ کۆرۆنا تەرخانکراون Anket ve istatistik\n📅 Da eklendi Jul 13 2020 2:07PM\nد. دەشتی بۆستانی، پسپۆڕێکی نەخۆشییەکانی هەناوە و ه [ Daha... 👁] ✖ ✖ ✖ 0 1 ✔ 91% ✍ R.H. 13-7-2020 14:07:14\n📊 ئاماری ئەو کەسانەی کە لە سەرەتای سەرهەڵدانی کۆرۆنا-19 تا 14-03-2020، لە رۆژهەڵاتی کوردستان گیانیان لەدەستداوە Anket ve istatistik\n📅 Da eklendi Mar 15 2020 11:48PM\nبە پشتبەستن بە ئامارەکانی هەنگاو، لە ماوەی 24 کاتژ [ Daha... 👁] ✖ ✖ 0 1 ✔ 99% ✍ B.J. 15-3-2020 23:48:42\n📊 ئاماری بڵاوبوونەوەی ڤایرۆسی کۆرۆنا لە باشووری کوردستان لە سەرەتای سەرهەڵدانی تا 16-03-2020 Anket ve istatistik\n📅 Da eklendi Mar 17 2020 2:42PM\nوەزارەتی تەندروستیی هەرێمی کوردستان ئاماری نوێی کۆ [ Daha... 👁] ✖ ✖ ✖ 0 1 ✔ 99% ✍ B.J. 17-3-2020 14:42:19\n📊 ئاماری توشبوانی کۆرۆنا لە شاری کەرکوک Anket ve istatistik\n📅 Da eklendi Jul 30 2020 1:13AM\nبەپێی ئاماری تەندروستیی پارێزگای کەرکوک، لە سەرەتا [ Daha... 👁] ✖ ✖ ✖ 0 1 ✔ 93% ✍ J.O.E. 30-7-2020 1:13:31\n| Sayfa oluşturma süresi: 5,694 saniye!


سەدر داوای خۆپیشاندانی ملیۆنی دژی ئەمریكا دەكات – تۆڕی میدیایی خەڵک\nموقتەدا سەدر، ڕابەری ڕەوتی سەدر داوای خۆپیشاندانی ملیۆنی دژی بوونی هێزەكانی ئەمریكا لە عیراق دەكات.\nموقتەدا سەدر، ڕێبەری ڕەوتی سەدر لە پەیامێكدا لە تویتەر ئاماژەی بەوەكرد، ئاسمان و خاكی عیراق لەلایەن هێزە داگیركەرەكانەوە پێشێل دەكرێت.\nسەدر دەشڵێت: “پێویستە لەسەر شۆڕشی عیراقی سەركەوتنەكانی بۆ عیراق و گەلەكەی بە خێر و خۆشی تەواو بكات، بۆ ئەوەش پێویستە لەسەر سەربازانی خودا و نیشتمان هەستن بە خۆپیشاندانی ملیۆنی ئاشتیانە و یەكگرتووانە بۆ ئیدانە كردنی بوونی هێزە ئەمریكاییەكان و پێشێلكارییەكانیان”.\nئەمریكاخۆپیشاندانەكانی عیراقموقتەدا سەدر


زمانی فێركردن یان فێركردنی زمان؟\n7/5/2019 10:42:00 AM 176 جار خوێندراوەتەوە\nد. شیلان عومەر\nپه‌روه‌رده‌و فه‌لسه‌فه‌و پێڕه‌وی په‌روه‌رده‌و ڕێبازو میكانیزم، ئامانجی په‌روه‌رده‌یی له‌هه‌ر كۆمه‌ڵێكدا، ستراتیژی نه‌ته‌وه‌یی‌و نیشتمانی ئه‌و نه‌ته‌وه‌یه دیاری ده‌كه‌ن. خودی په‌روه‌رده به چه‌مكه‌كانی “مرۆڤسازیی‌و ژیانسازیی” پێناسه‌كراوه، ئه‌ركی په‌روه‌رده دۆزینه‌وه‌و دیاریكردنی به‌هره‌و لێهاتوویی‌و توانا شاراوه‌كانی تاكه، چاندنی به‌هاكانه، به‌گه‌ڕخستن‌و په‌ره‌دانه به‌هه‌موو لایه‌نه‌كانی تاك‌و ئاڕاسته‌كردنیه‌تی.\nهۆكارو سه‌رچاوه‌ی ئه‌م ئه‌ركه په‌روه‌رده‌ییه‌ش له‌ڕێی زمانی په‌روه‌رده‌و فێركردنه‌وه ده‌بێ، بۆیه شێواندنی ئه‌و زمانه‌ی په‌روه‌رده‌ی پێده‌كه‌ین، شێواندنی هه‌موو بنه‌ماكانی په‌ره‌پێدانی مرۆیی‌و چاندنی به‌هاكان‌و وروژاندنی بیرو بنیاتنانی كه‌سێتیی‌و دواجاریش ئاسایشی تاك‌و كۆمه‌ڵیشى لێده‌كه‌وێـته‌وه.\nخوێندنی جووت زمانی، بابه‌تێكی نوێیه له پر‌ۆسه‌ی په‌روه‌رده‌و فێركردندا، به‌تایبه‌ت له‌م چه‌ند ساڵه‌ی خوێندندا.\nئه‌م بابه‌ته له زانستی زماندا به‌یه‌كێك له بنه‌ماكانی داخورانی زمانی دایك په‌سنكراوه، بۆیه ده‌بێ زانستیانه له هه‌ستیاریی‌و مه‌ترسی ئه‌م بابه‌ته له‌سه‌ر ئاستی په‌روه‌رده‌و فێركردن زیانى بۆ هه‌موو لایه‌ك روونبكرێته‌وه.\nئه‌وه‌ی كه جێگه‌ی داخه ئه‌وه‌یه كه تائێستا چه‌مكه‌كانی زمانی فێركردن، زمانی خوێندن‌و فێركردنی زمان، خوێندنی زمان “زمان، وه‌ك خۆی به دروستی جێبه‌جێنه‌كردووه” تێكه‌ڵاونه‌كراون.\nكرده‌ی فێركاریی به كرده‌كانی وه‌رگرتنی زانیاریی به‌هۆى پێدانی زانیاریی‌و وروژاندنی بیرو به‌گه‌ڕخستنى ئاڕاسته‌كردنى زانیارییه‌كان‌و ئه‌زموونكردنیان، په‌سنكراوه‌و ئه‌مانه‌ش خودی په‌روه‌رده به‌رجه‌سته ده‌كه‌ن، چۆنیه‌تى‌و جۆریه‌تى ئه‌م كردانه ده‌وه‌ستنه سه‌ر ئه‌و نێوه‌نده‌ى كه گه‌یه‌نه‌ری كرده‌ی ئه‌م كردانه‌ن، ئه‌و نێوه‌نده‌ش به زمانی فێركردن، زمانی په‌روه‌رده‌یی، زمانی فێركاریی، ناسێنراوه. له‌مه‌شه‌وه زمانی فێركردن بریتیه له‌و نێوه‌ند‌و هۆكارو ئامڕازه‌ى چۆنیه‌تى وه‌رگرتنی زانیاریی‌و كۆزانیاریی‌و په‌ره‌دان به به‌هره‌و لێهاتووییه‌كان، به رێكاری وروژاندن‌و به‌گه‌ڕخستن‌و ئاراسته‌كردن‌و به‌هۆی خوێندن‌و ئه‌زموون‌و توێژینه‌وه‌وه، ده‌گه‌یه‌نێته ئاوه‌ز‌و هۆش‌و ناخی تاك، به ئاكامی بنیاتنانی كه‌سێتی‌و په‌ره‌پێدانى مرۆیى.\nزمان له په‌روه‌رده‌دا به دوو ئاراسته به‌كارده‌هێنرێت، یه‌كه‌میان زمانی خوێندنی هه‌موو ڕشته‌كانی خوێندنه، كه به “زمانی فێركردن، زمانی خوێندن”ناوبراوه‌و به‌پێی بریاری یونسك‌و ده‌بێ به زمانی دایكبێت، واته ده‌بێ زمانی خۆیندنی ڕشته‌كانی زانست، بیركاری، كۆمه‌ڵایه‌تی، زمانی دایكیی ئه‌و نه‌ته‌وه‌یه‌بێ.\nچونكه زمانی دایك هۆكارێكه بۆ گواستنه‌وه‌و وه‌رگێرانی مه‌عریفه‌و به‌هاكان‌و گوێزه‌ره‌وەی كولتوور‌و دابونه‌ریت‌و كۆزانیاری‌و هه‌ست‌و بیر‌وبۆچونه‌و رایه‌ڵه‌ی به‌ستنه‌وه‌ی نه‌وه‌كانه به‌یه‌كترییه‌وه، به‌هۆیه‌وه ئاسانكاری له تێگه‌یشتنی واتاو درككردن‌و ده‌ربڕینی ده‌نگ‌و هێماكان ده‌هێنێته‌ئاراوه، له زمانی دایكدا رووبه‌ری فێركردنی كرۆك‌و ناواخنی زیاتر فه‌راهه‌م دێت، به‌فێركردنی چه‌مكی نۆێ‌و زانیاری نوێ، به‌واتا فێرخواز سه‌رپێییانه فێرنابێ.\nله‌مانه‌شه‌وه زمانی فێركردن وه‌ك پرۆسه‌یه‌كی ئاوه‌زیی‌و ژیریی، ئه‌ركی وه‌رگێڕانی هه‌ڵوه‌سته‌و به‌ها‌و دابونه‌ریت‌و ره‌سه‌نایه‌تییه، بۆ هه‌ڵوێست‌و كردارو ره‌فتار‌و په‌ره‌پێدان به كه‌سایه‌تی مرۆڤ به‌گشتی‌و په‌ره‌پێدانی مرۆیی به‌تایبه‌تی ده‌گێڕێت، ئه‌مه‌ش جیاوازه له فێركردنى زمان، خوێندنی زمان.\nكه جۆری دووه‌مه، به‌واتا له ته‌ك زمانی دایكدا زمانی دووه‌م‌و سێیه‌م‌و...وه‌ك خوێندنی زمانه‌كانی “عه‌ره‌بی، ئینگلیزی” بخوێنرێت، ئه‌مه‌یان زیادكردنی لێهاتوویی تاكه نه‌ك بنیاتنان‌و په‌ره‌پێدانی هه‌موو لایه‌نه‌كانی كه‌سێتی تاك. بۆیه تێكه‌ڵاوكردنی ئه‌م دوو بابه‌ته‌و به‌كارهێنانییان له جیاتی یه‌كترو بێئاگایانه‌و گۆڕینی زمانی خوێندن “كه ده‌بێ به زمانی دایك بێت”.\nهۆكارێكى بنه‌ڕه‌تی شكستی په‌روه‌رده‌یه له كۆمه‌ڵدا، چونكه فێركاریی له‌ناوه‌وه‌ی مرۆڤ ده‌كرێت، به‌واتا په‌روه‌رده له‌ناوه‌وه‌یه بۆ ده‌ره‌وه‌و ده‌بێ ئه‌و زمانه‌ی په‌روه‌رده‌ی پێده‌كه‌ین، راسته‌وانه له‌گه‌ڵ زمانی ناوه‌كیی تاكدا بگونجێت، كه ئه‌ویش زمانی دایكه.\nئێمه ده‌توانین به‌زیاتر له زمانێك له‌گه‌ڵ ده‌وروبه‌ردا په‌یوه‌ندی بگرین، به‌ڵام له‌گه‌ڵ خۆماندا -ناخماندا ته‌نیا به زمانی دایك ده‌دوێین، به واتا زمانی دایك زمان‌و كه‌ره‌سته‌ی ئه‌و گفتوگۆى نێو - ناخیی‌و خۆبه‌خۆیه‌یه كه‌مرۆڤ له‌گه‌ڵ ده‌روونیدا ده‌یكات.\nكه به‌هۆیه‌وه ده‌چینه نێو ناخی تاكه‌وه‌و ده‌یوروژێنین‌و به‌گه‌ڕیده‌خه‌ین، به‌پێی بڕیاری یونسكۆ، منداڵ تا ته‌مه‌نی ده ساڵی پێویسته زمانی په‌روه‌رده‌و فێركردنی زمانی دایكیبێ، به واتا زمانی فێركردن ده‌بێ له دامه‌زراوه فێركارییه‌كاندا “دایه‌نگه تا خوێندنی باڵا یه‌ك زمان بێت، ئه‌گه‌ر منداڵ به زمانی دایكی نه‌خوێنیت، یاخود زمانی په‌روه‌رده‌ی له‌گه‌ڵ زمانی كۆمه‌ڵدا یه‌ك نه‌بن ئه‌وا بۆشاییه‌ك له نێوان منداڵ‌و خێزان‌و ده‌وروبه‌ره‌كه‌یدا دروست ده‌بێ، ئه‌مه‌ش سه‌رچاوه‌یه بۆ دروستبوونی چه‌ندین ئاریشه‌و گرفتیزمانی، ده‌روونی، كۆمه‌ڵایه‌تى، په‌روه‌رده‌یی، بۆ تاك‌و لێكه‌وته‌كانیشی له خێزان‌و كۆمه‌ڵدا ره‌نگده‌داته‌وه، كه هه‌موو ئه‌مانه نه‌ك جۆرێتی په‌روه‌رده‌یی باڵا ناكه‌ن، به‌ڵكو خودی په‌روه‌رده‌ش شكست پێدێنن.\nبۆیه پێویسته راشكاوانه دان به هه‌ڵه‌كانماندا بنێین‌و بیانخه‌ینه‌وه سه‌ر رێچكه‌ى سروشتى خۆیان‌و نه‌زانانه زمانى خوێندن بۆ زمانى فێركردن نه‌گۆڕین.\n* مامۆستای كۆلێژى زمان لە زانكۆی سلێمانی


وەزارەتی دارایی عێراق: لەمساڵدا زیاتر لە دوو ترلیۆن دینارمان بۆ ھەرێم ناردووە - باسک نێت\nدەستپێك/ ئابووری/وەزارەتی دارایی عێراق: لەمساڵدا زیاتر لە دوو ترلیۆن دینارمان بۆ ھەرێم ناردووە\nوەزارەتی دارایی عێراق: لەمساڵدا زیاتر لە دوو ترلیۆن دینارمان بۆ ھەرێم ناردووە\nBalen Ibrahim 2020-08-18\nوەزارەتی دارایی عێراق ڕایگەیاند، دەبێت لە نێوان ھەرێم و عێراقدا گفتوگۆ بکرێت بۆ جێبەجێکردنی رێککەوتنی پەیوەست بە گومرگ و داھاتی نەوت و پێویستە لە ماوەی ٣٠ رۆژدا یەکلابکرێتەوە، دەشڵێت، لەسەرەتای ئەمساڵەوە حکومەتی ناوەندی بڕی ٢،٠٨٠ ترلیۆن دیناری بۆ ھەرێم ناردووە.\nوەزارەتی دارایی عێراق لە ڕاگەیەنراوێکدا بڵاویکردەوە، سەرجەم ئەو پارانەى وەزارەتەکەیان لە سەرەتای ئەمساڵەوە بۆ ھەرێمی ناردووە گەیشتووەتە بڕی ٢،٠٨٠ ترلیۆن دینار، کە ١،٣٦٠ ترلیۆنی لە سەردەمی کابینەکەى عادل عەبدولمەهدی و ٧٢٠ ملیاریش لە سەردەمی کابینەکەى مستەفا کازمیدا بووە.\nئەوەش هاتووە، وەزارەتی دارایی عێراق چوارچێوەیەکی دارایی بنچینەیی بۆ ناردنی پارە بۆ حکومەتى هەرێم لە بودجەى ساڵی ٢٠٢١دا جێگیر دەکات و ئەو بڕە پارەیە لەسەر بنەماى خەمڵاندنەکانى وەزارەتى دارایی عێراق بۆ پشکى هەرێم لە خەرجییە فیدراڵییەکان و خەمڵاندنەکانیان بۆ داهاتى نەوتى و نانەوتى هەرێم دانراوە.\nئەوەشی خستووەتەڕوو، جەختدەکەنەوە لەسەر ئەنجامدانى گفتوگۆ بۆ جێبەجێکردنى رێککەوتنى کاتیی پەیوەست بە گومرگ و داهاتى نەوت و پابەندبوونى هەرێم بە رێککەوتنى (ئۆپیک پڵەس) و یەکلاکردنەوەى قەرزەکانى بانکى بازرگانى عێراقى، کە پێویستە لەماوەى ٣٠ رۆژدا یەکلابکرێنەوە.\nتائێستا لە هەرێمی کوردستاندا تەنها دوو موچەی ئەمساڵ دابەشكراوە، ئەوەش ناڕەزایەتی موچەخۆرانی لێکەوتووەتەوە، دوێنێش ڕێککەوتنی نێوان حکومەتی عێراق و هەرێم راگەیەندرا، کە لەو چوارچێوەیەدا، بەغدا بۆ هەر یەک لە مانگەکانی هەشت و نۆ و ١٠ی ئەمساڵ ٣٢٠ ملیار دینار بۆ هەرێم دەنێرێت.\nوڵاتێكی پڕ داهات و حكومه‌تێكی بێ داهات\nراگه‌یه‌نراوی مه‌كته‌بی سیاسی بزووتنه‌وه‌ی ئیسلامی له‌یادی كیمیابارانی هه‌ڵه‌بجه‌دا\nسبەی مووچەی وەزارەتی تەندروستی دابەشدەکرێت\nکۆمسیۆن وادەی هاوپەیمانیکردنی حزبەکانی درێژکردەوە


به‌شداریی رێکخراوی ئازادیی ژنانی کوردستان-نینا له (67)هه‌مین ساڵوه‌گه‌ڕى دامه‌زراندنى یەکێتی ئافرەتانی کوردستان له هۆڵه‌ند | نوێنەرایەتی ئوروپا پارتی ئازادیی کوردستان\nکاتژمێر13:30پاشنیوەڕۆی رۆژی شەممە 9 سەرماوەزی 2719 (30 نۆڤامبری2019)له شاری ئەلمێری له وڵاتی هولەند، رێورەسمێک بەبۆنەی (67)هه‌مین ساڵوه‌گه‌ڕى دامه‌زراندنى یەکێتی ئافرەتانی کوردستان، رێکخرا.\nله‌سه‌ر بانگهێشتی یەکێتی ئافرەتانی کوردستان -ئۆفیسی ئەوروپا ، شاندێکی رێکخراوی ئازادیی ژنانی کوردستان-نینا به سەرپەرشتی خاتوو چیمه‌ن نه‌قشبه‌ندی وخاتوو فریشتە یەزدانپەنا به‌شداریی لە رێورەسمەکەدا کرد. و لە لایان لیژنه‌ی به‌ڕێوبه‌رییەوە به‌گه‌رمی پێشوازیی کرا.\nپەیامی رێکخراوی ئازادیی ژنانی کوردستان-نینا لە وڵاتی هولەند له لایان خاتوو چیمه‌ن نه‌قشبه‌ندی خوێندرایه‌وە.لە بەشێک لە پەیامەکەدا هاتبوو:دیارە لە ماوەی 67 ساڵی تەمەنیدا، یەکێتی ئافرەتانی کوردستان چ لە سەردەمی شۆڕشی نەتەوەکەمان لە شاخ و چ پاش ئازدیی کوردستان، رۆڵێکی گرینگی لە هوشیاریی ژناندا گێڕاوە و پێبەپێی پیاوان، بەشدرییان لە قۆناخە جیاوازەکاندا کردووە.\nئەمڕۆش لە باشووری کوردستان، ژنانی ریزەکانی پارتی ئازادیی کوردستان پێبەپێی برا پێشمەرگەکانیان، بەشدارن لە شەڕی دژ بە تێرۆریستان و لەپێناو پارێزگاریی لە دەسکەوتنەکانی باشووری کوردستان، خوێنی ژنانی رۆژهەڵات تێکەڵ بە خوێنی خوشک و براکانیان لە باشوور بووە و شەهید نیگار حوسێنی یەکەمین کچە شەهیدی کورد بوو لە شەڕی داعشدا.\nهاوکات خەبات و تێکۆشانی ژنانی ڕۆژئاوای کوردستان لە ڕووبەڕووبوونەوەی هێزە تیرۆریستەکان و سپای داگیرکەری ترک، قوربانیەکانیان لە پێناو ئازادیی و پاراستنی خاکدا لە مێژووی پڕلەشانازی کوردا دەدرەوشێتەوە.\nبۆیە ژنان باری قورسی ژیان و خەبات و بەرپرسایەتی گرنگیان خستۆتە سەرشان و خاوەنی ڕۆڵ و پێشەنگن.\n10 سەرماوەزی 2719\n1 دیسامبری 2019\nWomn/s freedom Organization of Kurdistan-NINA


ئەستێرەکانی کەلار: ئەرکی کۆمەڵایەتی پێش بەهای هونەری » DidiMn\nسەرەتا / ستەیج/شانۆ / ئەستێرەکانی کەلار: ئەرکی کۆمەڵایەتی پێش بەهای هونەری\nمن بە گشتی حەزم لە هیچ ئیشێکی قوبادی جەلیزادە نییە، هەروەها زۆریش هەستیارم بەرامبەر شانۆ و دەرهێنان لای خۆمان و بە دەگمەن شتێکم بە دڵ دەبێت. هۆکارەکەیش دەزانم، کە بەشێکی پەیوەندیی بە میزاجی توند و خراپ و چەشەی ڕەقی خۆمەوە هەیە. ڕەنگە منیش، بەم هەموو هیچنەزانینەمەوە لە شانۆدا، کە ئاگاداریم سنووری ئاگاداریی بینەرێکی ئاسایی تێناپەڕێنێت، گەر ئەو شانۆییە ببینم بە دڵم نەبێت؛ ڕەنگە بتوانم کێشەی تێدا بدۆزمەوە، ڕەنگە دواتر بڵێم هەستم بە بێزاری دەکرد بە دیاریەوە و… هتد. بەڵام کاتێک کارێکی هونەری، یان دەقێکی ئەدەبی، وەزیفەی کۆمەڵایەتیی بۆ خۆی پەیدا دەکات و دەیەوێت بەشداری بکات لە گۆڕینی کۆمەڵایەتیدا، ئەوسا مەسائیلی تەکنیکی و جوانیناسی و بەهای هونەری (بە مانا پەتییەکەی، یان ڕەخنەییەکەی)، ژێرباس دەکەوێت و تا ڕادەیەکیش بەهای نامێنێت. قسەی قۆڕە لە بەردەم کارێکدا کە دەیەوێت وەزیفەی کۆمەڵایەتییانەی خۆی، وەک کارێکی هونەری، بە جێ بهێنێت، تۆ بێیت و باسی ئەدا و کوالیتیی هونەری و ئیستیتیکیی تەقلیدی بکەیت، چونکە زۆر بە سادەیی، لە ئیشێکی وادا، بواری کۆمەڵایەتی و کولتووری بە تەواوی بواری ئیستاتیکی و ڕەخنەیی داپۆشیوە و ئیدی قسەکە لەسەر کۆمەڵگە و پێکدادانی گوتارەکانە، نەک فۆڕم و ناوەڕۆک.\nئەو گەنجانە و بەشدارانی ئەم شانۆییە (وەرن ببین بە سەگ)، شایەنی پشتگیریی ڕاستەوخۆ و ناڕاستەوخۆی هەر کەسێکن کە ڕۆژێک لە ڕۆژان بەلای کتێبێک، پێشانگەیەک یان هۆڵێکی نمایشدا ڕۆیشتووە. پشتگیریی فیعلی، نەک کەمپین و هاشتاگ و شیعرهۆنینەوە و شتی قۆڕ. یەکەم پشتگیرییش (کە دەمێکیشە ئەرکی ئەستۆی هەر مرۆڤێکی کەمێک ڕۆشنبیرە)، وەلانان و پشتگوێخستن و سفرکردنەوەی ئەو خەڵوەتگەی پیرییەیە کە ناوی لە خۆی ناوە ”وەزارەتی ڕۆشنبیری و لاوان”؛ دەزگایەک کە لە دوای لەناوچوونی بەعسەوە تاکو ئێستا، بە ڕاستەوخۆ و ناڕاستەوخۆ، بە ئاگای و بێ ئاگایی، بە ئاشکرا و بە دزییەوە خەریکی دژایەتیکردن و ڕووخاندن و پەکخستنی گەنج و ڕۆشنبیر و هونەرمەندانی جیدییە، مێزگردێکە لە کۆمەڵێک کاربەدەستی پیری دەرچووی زانکۆ و پەیمانگە ئێکسپایەرەکانی زەمانی زووی بەغداد، کە بە ناوی هاوکاری و پاداشتەوە خەریکی جەژنانەبەخشینەوەن بەسەر یەکتری و خزموکەسی یەکتریدا و تەواو. لە مەسەلەیەکی کەمێک هەستیار و جیدییشدا، ئەمە هەڵوێستی خۆیان و بەڕێوەبەرێتییەکانیانە.


هەیفا وەهبی وێنه‌یه‌كى ورووژێنه‌رى ڕه‌ش ده‌كاته‌وه\nئه‌ستێره‌ی ناوداری لبنانی (هه‌یفا وه‌هبی)، نوێترین وێنه‌ى خۆى له ناو ئۆتۆمبێلدا له شه‌وه ئاهه‌نگێك و له واڵی تایبه‌تی خۆی له تۆڕی كۆمه‌ڵایه‌تی ئینستاگرام بڵاو ده‌كاته‌وه و به له‌شه ورووژێنه‌ره‌كه‌یه‌وه هه‌وادارانی تووشی سه‌رسوڕمان ده‌كات، به‌ڵام دواى ئه‌وه‌ى ڕه‌خنه‌یه‌كى زۆرى لێ ده‌گرن وێنه‌كه‌ى ڕه‌ش ده‌كاته‌وه.\nهه‌یفا بێ باكه له‌وه‌ى له‌گه‌ڵ بڵاوكردنه‌وه‌ى وێنه‌كانى، هه‌وادارێكى زۆرى وێنه‌كه‌ى هه‌ڵده‌گرن و له‌كاتى ڕه‌شكردنه‌وه‌ى له تۆڕه كۆمه‌ڵایه‌تییه‌كان بڵاوى ده‌كه‌نه‌وه.\nهه‌یفا وه‌هبى، خانمه هونه‌رمه‌ندى عه‌ره‌بى، نوێترین وێنه‌ى خۆى بڵاو كرده‌وه لە ئینستاگرام، كه له ناو ئۆتۆمبێلێك دانیشتووه و به‌شێكى سنگى ده‌رخستووه، ئه‌وه‌ش وای كرد چه‌ند كۆمێنتێكى بۆ بنووسرێت و هەندێکیان ڕەخنەی لێ دەگرن و هەندێکیشیان پێیان وایە جلوبەرگ تایبەتە بە خودی مرۆڤ، بۆیه وێنه‌كه‌ى ڕه‌ش كردووه‌ته‌وه.\nماوه‌یه‌ك به‌ر له ئێستەیش هه‌یفا وه‌هبی له واڵی تایبه‌تی خۆی له تۆڕی كۆمه‌ڵایه‌تی ئینستاگرام، چه‌ند وێنه‌یه‌كی به جلی كڕیستاڵی نه‌خێشنراو له زیو بڵاو كرده‌وه، كه بووه جێی باسی ژنانی ئیماڕات له‌به‌ر ئه‌وه‌ی نرخی ئه‌و جله‌ی هه‌یفا به 230 هه‌زار دۆلاری ئه‌مه‌ریكایی خه‌مڵێندراوه، له ئاهه‌نگێكی گه‌نجانه له‌به‌ری كردبوو، به‌مه‌ش ته‌واوی میدیا جیهانییه‌كانی باس جوانی و جلوبه‌رگی ئه‌و خانمه لبنانییه‌یان ده‌كرد.\nئه‌ستێره‌ی ناوداری لبنان و ڕۆژهه‌ڵاتی ناوه‌ڕاست (هه‌یفا وه‌هبی)، به‌رده‌وام نوێترین وێنه‌كانی له واڵی تایبه‌تی خۆی له تۆڕی كۆمه‌ڵاتی ئینستاگرام بڵاو ده‌كاته‌وه و ده‌بێته جێی سه‌رنجی هه‌وادارانی، سه‌رجه‌م ناوه‌نده هونه‌رییه‌كانی وڵاتانی عه‌ره‌بی وێنه‌كانیان بڵاو ده‌كه‌نه‌وه.\nهه‌یفا یه‌كێكه له‌و كه‌سانه‌ی، كه زۆر گرنگی ده‌دات به جوانی و شیكپۆشی له جله‌كانیدا، به‌هۆی سه‌رنجڕاكێشی له‌شولارییه‌وه، خاوه‌نی هه‌وادارێكی زۆره له هه‌موو جیهاندا، ئه‌و هونه‌رمه‌نده ماوه‌یه‌كه وازی له گۆرانیگوتن هێناوه و له میسڕ سه‌رقاڵی به‌شداریكردنه له فیلمی سینه‌مایی و دراماكاندا، كه گرێبه‌سته‌كانی گه‌یشتوونه‌ته دوو ملیۆن دۆلاری ئه‌مه‌ریكی، له‌گه‌ڵ ئه‌وه‌ی جلێكی تایبه‌ته، به جلێكی ورووژێنه‌ریش ناویان بردووه، چونكه به‌شێكی زۆری جه‌سته‌ی دیاره.\nهه‌یفا وه‌هبی له خێزانێكی ناوداری لبنان له‌دایك بووه، ته‌مه‌نی 41 ساڵه و یه‌كجار هاوسه‌رگیری كردووه ئه‌ویش له‌گه‌ڵ ملیاردێرێكی میسڕی، له ساڵی 2012 له هاوسه‌ره‌كه‌ی جیابووه‌ته‌وه و خاوه‌نی كچێكه به‌ناوی "زه‌ینه‌ب"، سه‌رمایه‌كه‌ی به 56 ملیۆن دۆلاری ئه‌مه‌ریكایی مه‌زه‌نده ده‌كرێت، خاوه‌نی چه‌ندان ئه‌لبووم و كلیپه یه‌كێك بووه له پاڵێوراوان بۆ سه‌رنجڕاكێشترین خانمان له جیهاندا.\nئه‌م بابه‌ته 11929 جار خوێنراوه‌ته‌وه\nیارجان به وێنه‌یه‌ك كێبڕكێی له‌گه‌ڵ ساز ئاسۆ ده‌كات\nسه‌رۆكی فڕه‌نسا وه‌ڵامی بێڕێزی كوڕێكی گه‌نجی دایه‌وه\nپیاوێك 45 هه‌زار جار ته‌له‌فۆنی بۆ پۆلیس كردووه.. چ سزایه‌كیان دا؟\nگه‌وره‌ترین ئه‌شكه‌وت دۆزرایه‌وه... دوو هه‌ڕه‌م جێگای ده‌بێته‌وه له ئه‌شكه‌وته‌كه‌دا


بزووتنه‌وەی دژە سەرمایەداری (ئه‌نتیکاپیتاڵیزم)له شێوه‌یده‌ستبە‌سه‌رداگرتنوداگیرکردن له بریتانیادا له زیادبوونوبره‌ودایه | Zaher Baher\nبزووتنه‌وەی دژە سەرمایەداری (ئه‌نتیکاپیتاڵیزم)له شێوه‌یده‌ستبە‌سه‌رداگرتنوداگیرکردن له بریتانیادا له زیادبوونوبره‌ودایه\nتیشکیهه‌تاوی به‌رهه‌ڵستکردنیزوڵموزۆر ونه‌هامه‌تیو قه‌یرانیگه‌وره‌ی ئابووریی ئه‌م جاره‌یجیهان،که له ئاسۆیبڵندیڕاپه‌ڕیوانییۆنانه‌وه ده‌ستیپێکرد،ڕووناکیخۆی به‌سه‌رگه‌لێک له وڵاتانیجیهانداپه‌خشکردوه.به‌رهه‌ڵستیکردنێککه شه‌پۆله‌که‌یته‌واویسه‌رجه‌میوڵاتانیگه‌شه‌سه‌ندوو ووڵاتانیدیکه، که له ڕێیگه‌شه‌کردندان، زۆر و که‌مگرتۆته‌وه . چه‌شنێکله خه‌باتبه‌کارده‌برێت، که له ئێستاداله هه‌مووجۆره خه‌باته‌کانیپێشوویتێپه‌ڕاندووه ، له‌ڕێی گرتنه‌به‌ریخه‌بات و چالاکیڕاسته‌وخۆ وده‌ستبەسه‌رداگرتنیشوێنه‌کانکه به‌ره‌و ئیسپانیا و دواتریش ئیسرائیلوبه‌دوایئه‌ویشداوۆڵستریتی ئه‌مه‌ریکا،ملینا، وائێستاشله بریتانیادابووه‌ته ته‌واوکه‌ری زنجیره‌ی ناڕه‌زاییه‌کانیقوتابیانوخوێندکارانیزانکۆکان،که ماوه‌یچه‌ندمانگێكله‌مه‌وبه‌ربه‌رده‌وامبوو، ده‌ستیانبه‌سه‌ر بڕێکیزۆریزانکۆکانداگرتبوو،  ئێستاش بزووتنه‌وه‌که‌ی کارابووه‌وبردوویه‌ته قۆناغێکیتره‌وه .\nره‌وتیده‌ستبه‌سه‌راگرتنوداگیرکردن،که  ڕۆژی 5.10.11  به‌ره‌وله‌نده‌نستۆکمارکێت،بۆرسه‌یله‌نده‌ن،خۆیکوتا،به‌ڵامپۆلیس، جه‌رده‌ئاساڕێگایپێگرت، ئه‌ویشهه‌واریخۆیله کڵێسه‌ی سانت پاوڵسStPaulsCathedral  خست، به نزیکه‌ی250خێوه‌ت،ئه‌و بۆشاییه‌ی پڕکرده‌وه،که  له‌وێدابوو .ئه‌وه 3هه‌فته‌یته‌واوی پڕکردۆته‌وه‌و پێیناوه‌ته هه‌فته‌ی چواره‌مه‌وه.\n له‌م3هه‌فته‌یه‌دا،که‌نیسه و ده‌وڵه‌توکۆمپانیاگه‌وره‌کانی ناوجه‌رگه‌یشار وایانچاوه‌ڕوانده‌کرد،له ماوه‌یچه‌ندڕۆژیکدائه‌مهه‌ڵمه‌ته  بێپشتگیریکردنده‌مێنێته‌وه و ئیدیبۆخۆی تێده‌شکێتوئه‌میش وه‌کو زۆرجۆرله شێوهکۆنه‌کانی خه‌بات،ساتێکه‌و تێده‌په‌ڕیت ؛ بێپشتگیریکردن،بێده‌ستپێشکه‌ریکردن،بێڕاکێشانیسه‌رنجیخه‌ڵكانیله‌نده‌نوگه‌شتیا‌ران،ده‌پووکێته‌وه. به‌ڵامپێشبینییه‌که‌ی هه‌رهه‌موویان به‌هه‌ڵهده‌رچوو،که‌مپه‌ینیداگیرکردنوده‌ستبه‌سه‌راگرتنله بره‌و وچوونه‌پێشه‌وه‌دایه ، دۆست و هه‌وادار و پشتیوانانی له زۆربووندایه، ئه‌مه‌ش هانیخه‌ڵکیتری داوه بێنه ناو بزاڤه‌که‌وه، ئه‌وه بوو2هه‌فته له‌مه‌وپێش ، له‌ناوله‌نده‌ندا ،له FinsburySquare، خه‌ڵکیخێوه‌تیخۆیلێهه‌ڵداوه.\nله ڕۆژی03.11.11 لهCaneryWharf  هه‌مانشتڕوویدا. ئه‌مهجگه له‌وه‌ی،که له ڕۆژی2.11.11و3.11.11 وه‌له 5 شاریتریبریتانیا:Bristol,Bath,Bradford,BirminghamandEdinburgh ئه‌مکه‌مپه‌ینه ده‌ستیپێکردووه،بۆیه چیتر له‌لایه‌نکه‌نیسه و ده‌وڵه‌توکۆمپانیاگه‌وره‌کانه‌وه  ناتوانرێت ئه‌مبزووتنه‌وه‌یه په‌راوێزبخرێت. به‌ڵام بۆئه‌وه‌ی سه‌روه‌ریی یاسابه‌رقه‌راربێت و ،له‌م قۆناغه‌یئێستادا به یاسا نه ک به فیشه‌ک خه‌ڵکیده‌مکوتبێت،ده‌یڤدکامیرۆن، سه‌ره‌کوه‌زیرانیبریتانیا دوو هه‌فته له‌مه‌وپێش به ئاشکرا له میدیاکانداڕایگه‌یاند “ئێمه له‌گه‌ڵناڕه‌زاییده‌ربڕینداینوله‌گه‌ڵسه‌ربه‌ستیده‌ربڕینیقسه و ڕاداین، به‌ڵام له گه‌ڵدانانیخێوه‌تدانین،ئه‌مه‌ی که ئه‌مخه‌ڵکه  ده‌یکات ، واته دانانی خێوه‌ت به ئاره‌زووی خۆیان ، لههه‌ر شوێنێکداکه خۆیان بیانه‌وێت،کاری کرده‌نیه و ده‌بێتیاسایه‌ک  دابنێین،  که ئه‌مجۆره کارانه وه‌ک تاوان حسابی بۆ بکات”واته خه‌ڵکی لهده‌ربڕینیناڕه‌زاییو چادرهه‌ڵدان،گه‌رچیبه ڕێگای ئاشتیانه‌شبێت،ده‌توانرێت به تاوانباربدرێته  قه‌ڵه‌مو بترێنجێنرێته کونجی به‌ندیخانه‌کانه‌وه. شایانیباسه ئه‌وه‌ش بڵێین ،هه‌رهه‌فته‌یپێشتریشکامیرۆن بانگاشه‌یئه‌وه‌یکرد که‌داگیرکردنیخانووه  چۆڵه‌کان، ئه‌وانه‌ی موڵکیخه‌ڵکانیده‌وڵه‌مه‌ندن، له‌لایه‌ن خه‌ڵکانی بێشوێنو جێگه‌وه،ده‌بێتقه‌ده‌غه  بکرێت . ده‌بێتیاسایه‌ک دابنرێت، ئه‌وکاره به تاوانبارێتیله  قه‌ڵه‌م بدات.ئیدیواچاوڕوانده‌کرێتله سه‌ره‌تایساڵی تازه‌داچه‌له‌حانێ له هۆڵی په‌ڕله‌ماندا بۆدانانی2یاسای نوێبه‌رده‌وام بێت تاکوزیاتر ئازادییه‌کانی تاکوگروپله کۆمه‌ڵگه‌ی“مه‌ده‌نیدا” ته‌سکتربکرێنه‌وه.\nده‌وڵه‌توپیاوه‌کانیوکۆمپانیه گه‌وره‌کانوبانکه‌کان،هه‌رچیه‌کیانله توانادا بێتده‌یکه‌نبۆ ئه‌وه‌یسیسته‌می سه‌رده‌م بهێڵنه‌وه،به‌ڵامهه‌رچیه‌ک بکه‌نناتواننویستو ده‌نگیئازادیخه‌ڵکیبتاسێنن. له کاتێکداڕێژه‌یبێکاریی له نێوان گه‌نجانیبریتانیاداله سه‌دا20 زیاتره، ناتواننوناکرێت له‌مه بێده‌نگ بن،به‌تایبه‌تیشئه‌وه ده‌زانن،که ئه‌م نه‌هامه‌تیه‌ی به‌سه‌ر زۆربه‌ی خه‌ڵکی جیهانداهاتووه به‌هۆی بوونیسیسته‌می سه‌رده‌م(کاپیتاڵیزم) ه‌وه‌یه.\nکه‌مپه‌ینیداگیرکردن و ده‌ستبه‌سه‌راگرتنله له‌نده‌ندا،که به‌شێکه له‌و بزووتنه‌وه‌یه‌ی داگیرکردنوده‌ستبه‌سه‌راگرتنه‌ی  ئه‌مڕۆ له جیهاندابه‌رده‌وامه، سه‌ره‌ڕایئه‌وه‌یگه‌لێکڕووداویلێکه‌و‌ته‌وه ، زۆروانه‌یگه‌وره‌ی فێرکردین ، به‌هۆیده‌ستپێشخه‌ریبه‌شداربووانییه‌وه و ، هه‌روه‌ها ئه‌وڕێڕه‌وه‌شی که گرتویانه‌ته به‌ر،له‌وانه‌ش:\n** گه‌رچیگۆڕه‌پانیداگیرکردنه‌که له به‌رده‌مگه‌وره‌ترینوگرنگترینکه‌نیسه‌یله‌نده‌ندایه ،به‌ڵامئه‌وه‌ینه‌گه‌یاندووه که ناڕه‌زاییه‌که دژ به دینوکه‌نیسه و پیاوه‌کانیکه‌نیسه‌ن. بگره خه‌ڵکانیکه‌مپه‌که له‌وێ هه‌تائێستاش په‌یوه‌ندییه‌کیباشیانله گه‌ڵ به‌رپرسیارانیکه‌نیسه‌که ڕاگرتووه و هه‌میشه‌شله دایه‌لۆگدانله‌سه‌ر ئه‌و گیروگرفتانه که ڕۆژانه سه‌رهه‌ڵده‌دات.\nهه‌ڵبژاردنی ئه‌مشوێنه ته‌نهابه‌هۆیگرنگێتی شوێنه‌که‌یه‌وه بوو، که یه‌که‌م نزیکه له بۆرسه‌یله‌نده‌نه‌وه،دووه‌م ڕۆژانه خه‌ڵکێکیزۆرله گه‌شتیاره‌کاندێن بۆبینینیئه‌مکه‌نیسه‌یه،سێهه‌میشبه‌هۆی قه‌ره‌باڵغیه‌کی یه‌کجارزۆره‌وه یه. .ئه‌مکه‌مپه‌ینه وایکردووه، که‌نیسه وپیاوه‌کانی بهێنێته ناوجه‌رگه‌ی کێشه‌که‌وه . بۆیه ئه‌وان ناتوانن بێهه‌ڵوێستبمێننه‌وه، چونکه  ده‌بینن ئه‌م که‌مپه‌ینه دژیزوڵم وزۆره ،له دژی نه‌بوونیوبێکاری وناعه‌داله‌تیکۆمه‌ڵایه‌تییه، پیاوانیکه‌نیسه‌ش ،که هه‌مانبانگاشه ده‌که‌ن، ناتوانن خۆیانله‌و ڕاستیه بدزنه‌وه، که ئه‌م قه‌یرانه  ئابوورییه‌ی  ئه‌مڕۆبه‌سه‌رجیهانداهاتووه  هۆکاره‌که‌ی ئه‌م سیسته‌مه‌یه. ئه‌مکێشه‌یه  لای پیاوانی به‌رپرسیاریکه‌نیسه‌که واقوڵبووه‌ته‌وه که تائێستا3 قه‌شه ،  دووانیان قه‌شه‌یسه‌ره‌کین،ده‌ستیانله کاره‌کانیان وبه‌رپرسیارێتیانله که‌نیسه‌که‌دا ،کێشاوه‌ته‌وه، هۆکاری ئه‌مه‌ش ململانێینێوانیخۆیانه ، که هه‌ندێکیان هاوشانیکۆمپانیا گه‌وره‌کانیشار و گه‌وره بزنسمانه‌کان  داوای ئه‌وه‌یان ده‌کرد ئه‌وخه‌ڵکانه له‌وێ ده‌ربکرێن،ته‌نانه‌تئه‌گه‌ر به  به‌کارهینانی ڕێگای توندوتیژیش بێت.. یه‌کێکله‌وقه‌شانه‌ی ده‌ستی له‌کار کێشاوه‌ته‌وه  له هه‌ره به‌رپرسیاره گه‌و‌ره‌کانیکه‌نیسه‌یه ،  که ته‌نهاشه‌خسیشاژن ده‌توانێت  که‌سێکله‌بریئه‌و دانێته‌وه. ده‌بێتئه‌وه‌ش بڵێین که  ئه‌وشوێنه‌ی  ده‌ستیبه‌سه‌رداگیراوه موڵکیکه‌نیسه و(City Of London Corporation)ه.\n** له‌مکه‌مپه‌دا دیمۆکراتیڕاسته‌قینه په‌یڕه‌و ده‌کرێت،  ئه‌ویشدیمۆکراتی ڕاسته‌و‌خۆیه،که  هه‌مووبڕیارێک،هه‌موو چالاکیه‌کبه هه‌ره‌وه‌زی ده‌درێتوده‌کرێت. له ڕۆژێکدادووکۆبوونه‌وه‌یفراوان بۆ ئه‌ومه‌به‌سته و بۆ شتیترله کاتژمێری1یپاشنیوه‌ڕۆ و7یشه‌ودا ده‌کرێت. له‌وکۆبوونه‌وانه‌داباسله  هه‌موو ڕووداوه‌کانیناوکه‌مپه‌که ده‌کرێت: مه‌سه‌له‌یئاسایشو  پاکوخاوێنیناوکه‌مپه‌که ،چی ڕوویدابێت،چبڕیارێکبدرێتو هه‌رکه‌س بیه‌وێتقسه بکات،چلیژنه‌یه‌کینوێ هه‌ڵببژێریتبۆمه‌به‌ستێکینوێ ، هه‌روه‌ها هه‌رگۆڕانکارییه‌ک که به‌سه‌رلیژنه‌کاندا بێت. لێره‌دا ڕێگاله هیچکه‌سێکیش ناگیرێگه‌ربیه‌وێتبه مایکرۆفۆنه‌که قسه بکات  ،ئازاده له ده‌ربڕینی ته‌واویڕاوبۆچوونه‌کانیخۆی ،ئه‌مه نه‌کهه‌ر بۆ خه‌ڵکانیخودیکه‌مپه‌که به‌ڵکو بۆڕێبواره‌کانو ئه‌وانه‌شی سه‌ردانیان ده‌که‌ن .\nبه‌پێچه‌وانه‌یناحه‌زانیکه‌مپه‌که، که وایانپێشبینی ده‌کرد که‌مپه‌ینه‌که سه‌پۆرت ( پشتگیریی ) نه‌کرێت یان خه‌ڵکێکی زۆرکه‌م به‌ده‌میانه‌وه ب‌چێت سه‌پۆرتێکی زۆر زۆریان  له لایه‌ن هه‌موو توێژاڵه کۆمه‌ڵایه‌تیه‌کانیناوکۆمه‌ڵگای بریتانییه‌وه کرا ، به گه‌شتیا‌رانی بیانی و خه‌ڵکانێکیشله وڵاتانیتره‌وه ، هه‌رله خه‌ڵکی ئاساییه‌وه تانووسه‌ر،ئه‌کته‌ر،ڕۆژنامه‌نووس،ده‌رهێنه‌ریفیلم،وه‌رزشکار، پیاوانیدینی و . . . هتد .\nهاوکاری خه‌ڵکیی ،ته‌نها له‌ڕوویمه‌عنه‌وییه‌وه نییه ، به‌ڵکو به پاره و به پێداویستیتریش،دێنه پێشه‌وه . له حاڵیحازرداپاره‌یه‌کیباشیانهه‌یه و  ده‌تواننهه‌مووپێداویستییه‌کانیانیپێ دابینبکه‌ن.\n** که‌مپه‌که زۆر به ڕێکوپێکی هه‌ر له  ڕۆژی یه‌که‌مه‌وه  ڕێکخراوه هه‌موو شتێکی بۆ دابینکراوه ، ئه‌و شتانه‌ی  له که‌مپێکدا یان له  گوندێکدا پێویستبن ،له‌وانه :چاد‌رێکیگه‌وره کهبۆ چێشتلێنانوئاماده‌کردنیخواردنه‌کانیتر به‌کار ده‌هێنرێت وچه‌ندکه‌سێکخۆبه‌خشانه کاریتێدا ده‌که‌ن، به  ئاماده کردنیخواردنی3ژه‌مه،واته نانیبه‌یانیونیوه‌ڕۆو شێوان ؛ ناندان  نه‌ک هه‌ر بهخه‌ڵکیکه‌مپه‌که به‌ڵکو به میوانان و سه‌پۆرتکه‌رانی ڕۆژانه‌ش ،هه‌مووئه‌مخواردنانه‌شبه‌لاشه وخه‌ڵکیچه‌ندیده‌وێت ده‌توانێتبخوات. هه‌رله‌م مه‌تبه‌خه‌دامیوه‌یه‌کیزۆرله سندووقدا، شه‌ربه‌ت و شیرێکیزۆرله پاکه‌تدا، هه‌ڵدراوه‌ته‌وه، ئه‌مه جگه له  چه‌ند‌ینجۆرله کێک و پسکیت،که  هه‌مووکاتێکئاماده‌ن  بۆخواردن.\nچادرێکی ترکه ئه‌مه‌یان قاوه‌خانه‌یه  به‌رده‌وامکراوه‌یه و چا و قاوه‌یتێداده‌خورێته‌وه.دوایئه‌مانه‌ش به‌شی یاسایی،که  ئامۆژگاریخه‌ڵکیده‌که‌نگه‌ر له لایه‌نپۆلیسه‌وه ده‌ستگیربکرێن،به‌شیمیدیا،که هه‌فتانه ڕۆژنامه‌یه‌کده‌رده‌که‌ن،به‌شیکتێبخانه ، به‌شینه‌خۆشیبۆچاره‌سه‌رکردنیباریته‌ندروستیخه‌ڵکه‌که گه‌رپێویستیکرد ، له گه‌ڵخێوه‌تیتایبه‌تیبۆموحازه‌ره له‌سه‌رمه‌سه‌له گرنگه‌کانی ئابووریی، سیاسی، کۆمه‌ڵایه‌تیوڕۆشنبیریوبابه‌تیتر،ئه‌مه جگه له دابینکردنیپێداویستیه‌کانیتریکه‌مپوه‌کوکاره‌با و غاز و به‌شیزانیاریته‌کنۆلۆجیوبه‌شه‌کانیتر. ئه‌مانه و زۆریترله پاڵڕاگرتنی پاکوخاوێنیناوکه‌مپه‌که و قه‌ده‌غه‌کردنیخواردنه‌وه‌ی ئه‌لکحول،که خه‌ڵکانیناو که‌مپه‌که به کۆده‌نگیڕایانله‌سه‌ر  داوه. لێره‌داهه‌ستبه هه‌بوونیئاسایشیته‌واو وهه‌ست به ژیانێکیترده‌که‌یت، که هه‌مووشتێکبه‌لاشه وهه‌مووشتێکیشبه  هه‌ره‌وه‌زیده‌کرێت که‌سیش سه‌رکرده وبنکرده نییه له‌وێدا.\n به پێیقسه‌یڕۆژنامه‌یئیڤنینستانده‌ر،که ڕۆژنامه‌یه‌کیئه‌نتیمانگرتنوخۆپێشاندان و هه‌مووچالاکیه‌کیجه‌ماوه‌رییه،ده‌ڵێت  له ڕۆژانییه‌که‌مدایه‌کێکله هه‌ره شێف (چێشتلێنه‌ر)ه‌باشه‌کانیئیتالیاهاتووه  بۆ که‌مپه‌که بۆ دانانی مه‌تبه‌خه‌که و ئامۆژگاریکردنیهه‌ڵسوڕاوانیمه‌تبه‌خه‌که له ڕاگرتنیڕاده‌یپاکوخاوێنیله‌وێدا،هه‌مبۆمه‌به‌ستیته‌ندروستیوهه‌م تاکوخاڵێکنه‌درێته ده‌ست ده‌سه‌ڵات که به ناوی\nپیسوپۆخڵییه‌وه مه‌تبه‌خه‌که دابخات .\n** نموونه‌یه‌کیبچووکبه‌ڵامگرنگنیشانده‌دات،که خه‌ڵکیده‌توانێتسه‌رجه‌می ژیانیخۆی له ناوکۆمه‌ڵگادا له هه‌مووڕوویه‌که‌وه ڕێکبخات به سه‌رجه‌می که‌رته خزمه‌ت گوزاریه‌کانیناوکۆمه‌ڵگاوه،به کارگه وکارخانه‌کانه‌وه،  بێئه‌وه‌ی پێویسستیبه ئیداره‌یه‌کی بیرۆکراتیوه‌کو ده‌وڵه‌ت ببێت،بێئه‌وه‌یکه پێویستیبه سه‌رکرده وبه پێشڕه‌و و هتدهه‌بێت. خه‌ڵکیخۆیئه‌مه‌نده  به توانا وده‌ستپێشخه‌ره ده‌توانێت هه‌مووشتێک،که له خزمه‌تیخۆیدابێت بیکات. ئه‌مه جگه له‌وه‌ی،که نیشانیده‌دات،که خه‌ڵکیده‌توانێتهه‌ره‌وه‌زانه له که‌شوهه‌وایه‌کیئاساییو ئاسایشدابه بێ ته‌نگوچه‌ڵه‌مه، ژیانیخۆیبه‌رێته سه‌ر.\n** بووه‌ته پڕۆپاگه‌نده‌یه‌کیگه‌ورهبۆبه ئاگاهێنانه‌وه‌یخه‌ڵکی و ئه‌وکێشه گه‌ورانه‌ی،که ئه‌مسیسته‌مه ڕووبه‌ڕوویکردوونه‌ته‌وه وپێشانیشیان ده‌دات، که ته‌نهاڕێگاچاره‌یه‌کله به‌رده‌میدا خه‌باتکردنه وخه‌باتکردنی ڕاسته‌وخۆش، به بڕواکردنه سه‌رخودیخۆتنه‌کسیاسییه‌کانوپارته سیاسیه‌کان ، هه‌ربۆیه خه‌ڵکانێکیزۆری له نێوه‌ندیهه‌مووتوێژاڵه‌کانیناو کۆمه‌ڵگادا بۆ پشتگیرییخۆیکۆکردۆته‌وه و ،  پێشمانده‌ڵێتچۆن کۆمه‌ڵه خه‌ڵکێکیکه‌م ده‌توانێت به‌ڕووی سیسته‌مێکی ئاوادڕنده‌دا بوه‌ستێته‌وه وکاراییخۆشیبچه‌سپێنێت.\nوه‌کوله‌سه‌ره‌وه  باسمکردئه‌م بزووتنه‌وه‌یه  به جۆرێکده‌نگیداوه‌ته‌وه وخه‌ڵکێکیزۆریشیله خۆیکۆکردۆته‌وه ،له  ئێستاداده‌وڵه‌توکه‌نیسه و کۆمپانیاگه‌وره‌کانوبانکه‌کانله‌و هه‌ڕه‌شانه‌یکه پێشترده‌یانکرد چوونه‌ته  دواوه و ئه‌وه‌شیان پشتڕاستکردۆته‌وه، که  هه‌تاکۆتاییئه‌مساڵ که‌مپه‌ینیئه‌نتیکاپیتاڵیزم ده‌توانێتله‌وێدابمێنێته‌وه. له‌ولاشه‌وه سه‌رکرده‌ی پارتیله‌یبه‌ریئۆپۆزیشنیش،ئێدمییله‌بان،ده‌یه‌وێتکه سه‌رمایه‌یسیاسی سه‌باره‌تبه‌مكێشه‌یه بۆخۆیوپارته‌که‌یدروستبکات. بۆیه ئه‌مڕۆ له ڕۆژنامه‌ی  ئۆبسێرڤه‌ری به‌ریتانیدانووسیویه‌تیوده‌ڵێت:“ ئه‌مه‌یکه ئه‌مڕۆده‌یبینینزه‌نگیبه ئاگاهێنانه‌وه‌یه“ ئه‌مه “ئیشاره‌تێکیمه‌ترسیدارهته‌نهابێڕه‌حمه‌کانده‌تواننفه‌رامۆشی بکه‌ن” درێژه به نووسینه‌که‌یده‌دا و ده‌ڵێت“ئه‌مه‌یکه ڕوویداوه ڕه‌نگدانه‌وه‌ی ئه‌و قه‌یرانه‌یه، ئه‌و بارودۆخه‌یه، که  به ملیۆن خه‌ڵکیتێداده‌ژیسه‌باره‌ت به  گه‌وره‌بوونیکه‌لێنینێوانیده‌وڵه‌مه‌ند و هه‌ژار، هه‌روه‌هاچونیه‌تیبه‌ڕیوه‌بردنی وڵات”\n**ئه‌مانداخوازییه‌کیئاوایانله ده‌وڵه‌توکۆمپانیاکاننییه ، ئه‌مانبه دووی داخوازیداوێڵنین،به‌ڵکوبه دوایئامانجیسه‌ره‌کیدا. لایئه‌مانخستنه‌ڕوویداخوازیه‌کانیان یانی پێلێنانوئیعترافکردنبه سه‌روه‌ریده‌سه‌ڵات. هه‌ربۆیه  نوێنه‌ره‌کانیانله سه‌ر داخوازیکۆمپانیاگه‌وره‌کانیده‌وروبه‌رچوونه دایه‌لۆگه‌وه له گه‌ڵیاندا،لیستیداخوازییاننه‌خسته به‌رده‌میان.\nتۆنی،یه‌کێکله نوێنه‌ره‌کانیکه‌مپه‌که،له دوایوتووێژه‌که وتی“ ئه‌مانبه گران له ئێمه تێده‌گه‌ن،تێناگه‌ن بۆچیئێمه لێره‌ین. باوه‌ڕموایه ئه‌مانچاوه‌ڕوانیئێمه ده‌که‌ن  لیستیداخوازییه‌کانمانیانپێشکه‌شکه‌ین. به‌ڵامئه‌مه ئه‌وه  نییه که ئه‌مانه‌وێت. ئێمه بۆئه‌وه لێره  نینتاکو دروشمه‌کانمان ڕاوه‌شێنینوبیشه‌کێنینه‌وه، پێبده‌ینبه زه‌ویداو ئینجابگه‌ڕێینه‌وه بۆماڵه‌کانمان، ئه‌مانتێناگه‌ن ئێمه گۆڕانی ڕاسته‌قینه‌مان ده‌وێت،گۆڕانی بنه‌ڕه‌تیمان ده‌وێت.\nPrevious postئایه گۆڕانی ده‌م و چاوه‌کان ئه‌م قه‌یرانه ئابوریه‌ی که ئه‌وروپا تێی که‌وتوه ده‌ڕه‌وێنێته‌وه؟!!\nNext postبا په‌رده له ڕوی ڕاستی ڕۆژنامه‌و ڕۆشنبیری لیبراڵی کوردی هه‌ڵماڵین


شانیا سەرەڕای لەدەستدانی هەردوو چاوی نمرەكانی هەمووی ١٠٠٪ن | ROJnews\nشانیا سەرەڕای لەدەستدانی هەردوو چاوی نمرەكانی هەمووی ١٠٠٪ن\nچوؤرشەممە, 8 ماي 2019 - 07:25\nلە شارۆچکەی سەیدسادق، خوێندكارێکی خاوەن پێداویستی تایبەت، کە هەردوو چاوی لەدەستداوە، سەرکەوتنەکانی لە خوێندن بووەتە جێگەی سەرنجی هەمووان وئێستا خوێندكاری قۆناغی ٩ی بنەڕەتیە و لەتەواوی وانەكانیدا نمرەكانی ١٠٠٪ن، ئەو خوێندکارە دەڵێت: "ئاواتم ئەوەیە لە دواڕۆژدا ببمە وەرگێڕی زمانی ئینگلیزی و لەو ڕێگەیەوە خزمەت بە وڵاتەكەم بكەم".\nشانیا فایەق، خوێندكاری قۆناغی ٩ی بنەڕەتیە و تەمەنی ١٤ساڵە و لەتەمەنی حەوت مانگیەوە هەردوو چاوەكانی لەدەستداوە و نابینایە، ئەو ئێستا لەقوتابخانەی ئەشكانی بنەڕەتییە لەشارۆچكەی سەیدسادقی سەر بەپارێزگای سلێمانی، دەخوێنێت و نمونەی خوێندکارێکی سەرکەوتووە. ڕۆژنیوز، چیرۆكی سەركەوتنەكانی ژیانی ئەو كچە خاوەن پێداویستییە لە زاری خۆی و مامۆستا و هاوڕێکانییەوە دەخاتەڕوو.\nبۆ هاتوچۆی قوتابخانەكەی هیچ ئۆتۆمبێلێكی تایبەتی بۆ نەگیراوە، بەڵكو بە پاسی ناوشار هاتوچۆ دەكات، زۆر بەسەركەوتوانەش تۆڕە كۆمەڵایەتیەكان لەڕێگەی مۆبایلەكەیەوە بەكاردێنێ، شانیا دەڵێت: "لەتەمەنی ٧ مانگیەوە هەردوو چاوم لەدەستداوە ئێستا نابینام، جیاوازیی من ئەوەیە لەگەڵ خوێندكارەكانی دیكە لەڕێگەیی ئامێری ڕیكۆردەرەوە ڕۆژانە وانەكانم دەخوێنم و سەعی دەكەم، هەروەها لەڕێگەی مۆبایلێكی ئایفۆن پێنجەوە بەبەرنامەی (voice over) سەرجەم تۆڕە كۆمەڵایەتیەكان زۆر بەسەركەتوویی بەكاردێنم".\nوتیشی: "هەر كاتێك ئامێری وانە خوێندنەکەم كێشەیەكی بۆ دروست بێت هاوڕێكانم هاوكاریم دەكەن لە وانە خوێندندا، هەروەها مامۆستاكانم هەموو كات پاڵپشتی منیان كردوە، ئەگەر لەبابەتێك تێنەگەم یان وانەكانم زۆر بەباشی بۆ دووبارە دەكەنەوە تا بەتەواوی تێدەگەم".\nسەبارەت بە بەدەستهێنانی نمرەكانی ڕونیکردەوە کە "ڕۆژانە زۆر هەوڵدەدەم بۆ خوێندنەكەم نمرەكانم لە هەموو وانەكاندا ١٠٠٪ن، ئەوەش زیاتر لەسەدا ٥٠ی هەوڵی خۆم بووە بۆ سەركەوتن و لەسەدا ٥٠ كەی دیكەی مامۆستاكانم هاوكارییان كردوم و توانیویانە بابەتەكانم بەباشی تێبگەیەنن زۆر سوپاسیان دەكەم".\nئەو خوێندكارە خاوەن پێداویستییە تایبەتە ئاشکراشیکرد، وەك نابینایان، لەكاتی تاقیكردنەوە وەزارییەكاندا زۆر كێشەمان بۆ دروست دەبێت، چونكە مامۆستایەكمان بۆ دادەنێن تایبەتمەندنیە بەو وانەیەی تاقیکردنەوەکەی تێدا دەکەین بۆیە ناتوانێت وەك پێویست تێت بگەیەنێت لەكاتی خوێندنەوەی پرسیارەكەدا. شانیا لە بارەی دواڕۆژی خۆشییەوە وتی: "ئاواتم ئەوەیە لە دواڕۆژدا ببمە وەرگێڕی زمانی ئینگلیزی و لەو ڕێگەیەوە خزمەت بە وڵاتەكەم بكەم".\nمامۆستا محەمەد لەتیف، بەڕێوەبەری قوتابخانەی ئەشكانی بنەڕەتی سەبارەت بەتوانا و بەهرەكانی شانیا دووا "شانیا یەكێكە لەو خوێندكارانەی لەڕووی بەرزی نمرەكانی و زیرەكی و هەڵسوكەوتیەوە پێی دەوترێت خوێندكارێكی دەگمەن و سەركەوتوو لەقوتابخانەكەمان، كچێكی بەهرەمەندە دەبێت زۆر هاوكاری بكرێت بۆ ئەوەی زیاتر گەشە بكات".\nوتیشی "٣ ساڵە شانیا لای ئێمە دەخوێنێت هەموو نمرەكانی١٠٠٪ن تەنها وانەی بیركاری نەبێت ئەویش بەگوێرەی یاسا نابیناكان دەبەخشرێن لەو وانەیەدا، هیوادارین حكومەتی هەرێم و وەزارەتی پەروەردە ئاسانكاریی بۆ ئەمجۆرە خوێندكارانە بكەن، چونكە لەقۆناغەكانی دیكەی خوێندندا پێویستیان بەهاوكاری دەبێت".\nسەبارەت بەشێوازی ئەنجامدانی تاقیكردنەوەكانی ئەو بەڕێوەبەرە وتی "لەكاتی تاقیكردنەوەكەدا بەتەنها دادەنرێت، لەلایەن مامۆستای وانەكەوە پرسیارەكانی بۆ دەخوێنرێتەوە، ئەو وەڵامەی خۆی دەیڵێت و هەڵیدەبژێرێت مامۆستا ئەوەی بۆ دادەنێت، خۆی توانای ئەوەی نیە بەدەستی خۆی وەڵامەكان دیاریبكات".\nداواشی لە بەڕێوەبەرایەتی پەروەردەی سەیدسادق کرد لەكاتی تاقیكردنەوەی نیشتیمانیدا مامۆستای تایبەت بۆ ئەو خوێندکارە دابنێت، چونكە حاڵەتی تایبەتی هەیە ناكرێت لەناو كۆمەڵێك خوێندكار دابنرێت ئەوكاتە وەڵامدانەوەی ئەستەم دەبێت پێویستی بەوەیە لەشوێنێك بەتەنها دابنرێت و پرسیارەكانی ئاراستە بكرێت.\nهاوڕێکانی شانیاش قسەی خۆیان لەسەرتواناکانی ئەو خوێندکارە هەیە و یەکێک لە هاوڕێکانی وتی"ئێمە لە ماڵەوە زۆربەی كات پێكەوە وانە دەخوێنین، هەركاتێک پێویستی بەهاوكاریی بێت یارمەتی دەدەم بۆ نمونە كاتێك ڕیكۆردەرەكەی خراپ دەبێت پێكەوە سەعی دەكەین و زۆرم خۆشدەوێت وەك هاورێییەكی خۆم، كاتێكیش لەگەڵ شانیا سەعیم نەدەكرد نمرەكان زۆر بەرز نەبوون، بەڵام لەوكاتەوەی لەگەڵ ئەوم نمرەكانم زۆرباشو بەرز بونەتەوە".\nهاوکات كوێستا جەمیل، مامۆستایی كۆمەڵایەتی شانیا یە وتی "شانیا نمونەی خوێندكارە لەهەموو ڕووەكانەوە، هەركاتێك پێویستی بەهاوكاری بێت بەردەوام بۆمانكردوە، هەر كاتێكیش لە وانەیەك تێنەگات چەندین جار بۆی دووبارە دەكەینەوە، هیچ كاتێكیش هیچ گرفتێكی بۆ دروست نەكردوین بەهۆی نابیانییەكەیەوە".


ئاژانسيگ رووسى قه‌وڵ ده‌سميه‌ت هه‌رزه‌كاريگ عراقى دا له‌ێ وێنه ده‌ركه‌فتگه - شـه‌فـه‌ق نيـوز\nئاژانسيگ رووسى قه‌وڵ ده‌سميه‌ت هه‌رزه‌كاريگ عراقى دا له‌ێ وێنه ده‌ركه‌فتگه\nشه‌فه‌ق نيوز/ مارگاريتا سيمونيان سه‌رنويسه‌ر كه‌ناڵ RT و ئاژانس ناوده‌وڵه‌تى ئه‌را هه‌واڵه‌يل "روسيا سيغودنيا"، قه‌وڵ ئه‌وه دا ئه‌و هه‌رزه‌كار عراقيه بوينێده‌و ك ده‌ركه‌فتگه له وێنه‌گه‌و له ركابه‌رى ستينين سه‌ركه‌فتن وه‌ده‌سهاوردگه، له‌وه‌ر ئه‌وه‌گ بوێده ئه‌را روسياو چاره‌سه‌ر ئه‌راى بكا.\nسيمونيان له تيليگرام كه‌ناڵه‌گه‌ێ نويساگه: دوينيمنه‌وه‌ێ و ئه‌يه‌ريمنه‌ێ و روسيا نيشانى ئه‌يه‌يم و ئه‌وه‌يمنه‌ى ئه‌را وازێ گه‌ورايگ تووپان و پزيشكه‌يلمانيش چاره‌سه‌رى بكه‌ن و پاێ ده‌سكرد ئه‌راێ دروس بكه‌ن.\nجێ باسه، ماريا زاخارۆف قسه‌كه‌ر وه‌ناو وه‌زاره‌ت خارجيه‌ى رووسى، داوا له خاوه‌ن وێنه‌گه كرد له‌وه‌خت دابه‌شكردن خه‌ڵاته‌يل ئه‌و وازيزان هه‌رزه‌كاره بوينێده‌و له‌وه‌ر داوه‌تكردنى ئه‌را سه‌ردان مۆسكۆ پايته‌خت رووسيا.


یه‌كه‌م سووتانگه‌ی له‌ناوبردنی كاڵا و خوارده‌مه‌نی قاچاخ دروست كرا\n:: PM:01:31:04/12/2019 \nله كۆمه‌ڵگه‌ی ده‌روازه‌ی نێوده‌وڵه‌تی باشماخ، سووتانگه‌یه‌كی تایبه‌ت به سووتاندن و له ناوبردنی ئه‌و كاڵا و خوارده‌مه‌نییانه‌ی به‌قاچاخ ده‌هێنرێنه كوردستان، دروست كرا.\nچیتر لە رێگە کۆن و ناشارستانییەکەوە کاڵا بەسەرچووەکان لەناو نابرێن\nئه‌مڕۆ چوارشه‌م چواری كانوونی یه‌كه‌م، مه‌ریوان كه‌مال سه‌رپه‌رشتیاری مه‌رزی نێوده‌وڵه‌تی باشماخ به "وشه"ی راگه‌یاند، بۆ یه‌كه‌مجار "مه‌حره‌قه" سووتانگه‌یه‌كی مۆدێرن كه هه‌نگاوێكی تره به‌ره‌و زیاتر خزمه‌تكردنی گشتی و كارئاسانی ته‌واو و كه‌مكردنه‌وه‌ی كاریگه‌ریی و لێكه‌وته‌ی خراپ له‌سه‌ر خاك و ژینگه، له مه‌رزی نێوده‌وڵه‌تی باشماخ دروست كرا.\nزیاتر روونی ده‌كاته‌وه، ئه‌م سووتانگه‌یه تایبه‌ته به سووتاندن و له‌ناوبردنی ئه‌و كاڵا و خوارده‌مه‌نییانه‌ی به قاچاخ دێن و ده‌ستیان به‌سه‌ردا ده‌گیرێت، یاخۆ ئه‌وانه‌ی له ئه‌نجامی پشكنینه‌كاندا ده‌رده‌كه‌وێت شیاوی خواردن و به‌كارهێنان نین و له‌رێی ئه‌م مه‌حره‌قه‌یه‌وه له‌ناو ده‌برێن به شێوازێك كه دوور ده‌كه‌وینه‌وه له‌و سیما ناشارستانییه‌ی شێوازی له‌ناوبردن كه پێڕه‌و ده‌كرێت.\n"بودجه‌ی ته‌واو بۆ دروستكردنی ئه‌م مه‌حره‌قه‌یه له‌لایه‌ن كۆمپانیای ره‌زگه‌وه دابین كراوه به‌بڕی زیاتر له 100هه‌زار دۆلار و دابینكردنی كارمه‌ندی شاره‌زا و غاز و پێداویستییه‌كانی تری كارپێكردنی رۆژانه‌ی، هه‌ر له ئه‌ستۆی كۆمپانیاكه‌یه". مه‌ریوان كه‌مال وای گوت.\nمه‌رزی نێوده‌وڵه‌تی باشماخ، نزیكه‌ی شه‌ش كیلۆمه‌تر له شارۆكه‌ی پێنجوێنه‌وه دووره و رۆژانه كاروباری بارزگانی و گه‌شتیاری له نێوان هه‌رێمی كوردستان و كۆماری ئیسلامیی ئێرانی لێ ئه‌نجام ده‌كرێت.


حوكمی خه‌ته‌نه‌كردنی مێینه... لێژنه‌ی باڵای فه‌توا روونی ده‌كاته‌وه\nبه‌رواری دابه‌زاندن: 06/07/2010 : 11:56:57\nئه‌م دوو وێنه‌یه ده‌قی فه‌توای لێژنه‌ی باڵای فه‌توای كوردستانه تایبه‌ت به حوكمی خه‌ته‌نه‌كردنی مێیینه. بِسْمِ اللَّهِ الرَّحْمَنِ الرَّحِيمِ ألحمد لله ربّ العالمين، والصّلاة والسّلام علي اشرف المرسلين وعلي يَ‌له وأصحابه ومن تبعهم بإحسان إلي يوم الدّين. ده‌رباره‌ی حوكمی خه‌ته‌نه‌كردنی مێینه له فیقهی ئیسلامیدا؟ هه‌روه‌ها تێڕوانینی لێژنه‌ی باڵای فه‌توای كوردستان بۆ ئه‌م مه‌سه‌له‌یه چییه؟.\nلێژنه‌ی باڵای فه‌توای كوردستان به‌م شێوه‌یه وه‌ڵام ده‌داته‌وه: وه‌ڵام:\nپێش وه‌ڵامدانه‌وه به پێویستی ده‌زانین ئه‌م پێشه‌كیه باس بكه‌ین: له راستیدا ئیسلام خه‌ته‌نه‌كردنی به‌تایبه‌تیش خه‌ته‌نه‌كردنی مێینه‌ی دانه‌هێناوه، به‌ڵكو نه‌ریتێكی باو‌و كۆن بووه له نێو گه‌لانی كۆن.\nهیرۆدۆت مێژوونووسی ئیغریقی به‌ناوبانگ ده‌ڵێت: (ئه‌وانه‌ی له سه‌رده‌مانی زۆر كۆن خیتانیان ئه‌نجام داوه میسریه‌كان‌و ئاشوریه‌كان‌و كۆسیدیۆن‌و حه‌به‌شیه‌كان بوونه، گه‌لانی دیكه‌ش له میسریه‌كانه‌وه فێربوونه)(1).\nشێخ مه‌حمود شه‌لتوت شێخی پێشووتری ئه‌زهه‌ر، ده‌ڵێت:\n(كرداری خه‌ته‌نه‌كردن كردارێكی كۆنه، هه‌ر له سه‌ره‌تای مێژووه‌وه زۆر خه‌ڵك ئه‌و كاره‌یان كردووه‌و، تا هاتنی ئیسلامیش له‌سه‌ری به‌رده‌وام بوونه) (2).\nئه‌وه‌ی لێره‌دا بۆ ئێمه گرنگه ئه‌وه‌یه، كه عه‌ره‌ب پێش هاتنی ئیسلامیش خه‌ته‌نه‌كردنیان ناسیوه‌و، بۆ پیاو‌و ئافره‌ت ئه‌نجامیان داوه، ئه‌وه‌نده باو بووه له نێویان تا بووه‌ته نه‌ریتێكی خوو پێگیراو.\nحوكمی خه‌ته‌نه‌كردنی مێینه له فیقهی ئیسلامیدا زانایان ده‌رباره‌ی خه‌ته‌نه‌كردنی مێینه به‌سه‌ر سێ رای جیاواز دابه‌ش بوونه:\nرای یه‌كه‌م: خه‌ته‌نه‌كردن بۆ پیاو‌و ئافره‌ت به واجب داده‌نێن. ئه‌مه رای زۆرینه‌ی شافیعیه‌كانه(3).\nرای دووه‌م: خه‌ته‌نه‌كردن بۆ پیاوان‌و ئافره‌تان سوننه‌ته. ئه‌مه رای ئه‌بو حه‌نیفه‌و، ریوایه‌تێكی ئیمامی مالیك‌و، هه‌ندێك له هاوه‌ڵانی شافعی‌و، حه‌سه‌نی به‌سریه(4).\nرای سێیه‌م: خه‌ته‌نه‌كردن بۆ پیاوان واجبه، بۆ ئافره‌تانیش سوننه‌ت‌و مه‌كره‌مه‌یه. ئه‌وه رای ئیمامی ئه‌حمه‌ده.\nپوخته: جمهوری زانایان له‌سه‌ر ئه‌وه‌یه، كه خه‌ته‌نه‌كردن بۆ مێینه سونه‌ت‌و مه‌كره‌مه‌یه‌و، واجب نییه، خۆ دیاره سوننه‌تیش به كردنی پاداشت وه‌رده‌گری‌و به نه‌كردنیشی تاوانبار نابیت، كه‌واته كارێك نییه كه ده‌بێ هه‌ر ئه‌نجام بدرێت، به‌ڵكو ئه‌گه‌ر نه‌یكرد هیچ تاوانی نییه.\nئه‌و فه‌رموودانه‌ی په‌یوه‌ستن به خه‌ته‌نه‌كردنی مێیینه زۆربه‌یان فه‌رمووده‌ی لاوازن، ئه‌بوداود له‌و باره‌وه ده‌فه‌رمووێت: (فه‌رمووده‌ی خه‌ته‌نه‌كردنی ئافره‌ت به چه‌ند شێواز گێڕدراوه‌ته‌وه، هه‌موویان لاواز‌و مه‌علولن‌و، ناكرێنه به‌ڵگه)(5).\nئیمامی مه‌ناوی له كتێبی (فيض القدير)، وه خاوه‌نی كتێبی (نيل الَاوطار) له ئیبن مونزیره‌وه ده‌گێڕنه‌وه، ده‌فه‌رمووێت: له باره‌ی خیتانه‌وه نه فه‌مووده‌یه‌ك هه‌یه پشتی پێ ببه‌سترێت، نه سووننه‌تێكیش هه‌یه كاری پێ بكه‌ی).\n(((وه‌لی كچه‌كه ئازاده له‌وه‌ی خه‌ته‌نه‌ی بۆ بكات یان نه‌ی كات، هه‌ر كاتێكیش له لایه‌نی ته‌ندروستییه‌وه به دڵنیاییه‌وه ده‌ركه‌وت، كه خه‌ته‌نه‌كردن زوو یان دره‌نگ زیان به ئافره‌ت ده‌گه‌یه‌نێت، نه‌كردنی باشتره، ئه‌وه‌ش به پشت به‌ستن به‌و بنه‌ما‌و قاعیده‌یه‌ی ده‌ڵێت: (لا چرر ولا چرار) (نابێ زیان به خۆت‌و به غه‌یرت بگه‌یه‌نی)، ))).\n(1) تأريخ الحضارة المصريّة القديمة 1/533. (2) الفتاوي/ 330-331. (3) مغني المحتاج 4/202. نهاية المحتاج 7/184. (4) المغني والشّرح الكبير 1/70. فتح القدير 6/45. (5) عون المعبود شرح سنن أبي داود 7/126. (6) فيض القدير 1/280. نيل الَاوطار 1/183.\nژماره‌ی سه‌ردان : 10207301


ڕاگەیاندنی یەکێتی کۆمۆنیستەکان لەعێراق سەبارەت بەپرسی ڕیفراندۆم لەهەرێمی کوردستاندا – Dengekan\nbyDenegkan\tJuly 26, 2017\tGeneral\nئەم بڕیارە لەکاتێکدایە کەقۆناغی دوای داعش پێشبینی توندبوونەوەی کێ بەرکێ و ململانێی زلهێزەكان‌و دەوڵەتانی ناوچەکە‌و لایەنە عێراقیەکان بۆ دەستشکانەوەی یەکترو پچڕینی بەشی زیاتر دەكرێ. لەم بارودۆخە تازەیەدا تاڕادەیەک تەرازووی هێز بەزەرەری پارتی دیموکراتی کوردستان شکاوەتەوە، ئەو پارتە بەهۆی هاوکاری تورکیا و داعش، بەهۆی سیاسەتە ستەمکارو تاکڕەویەکانی لەکوردستاندا، بەهۆی سەرکێشیەکانی لەگەڵ بەغداو ناوەنددا، بەهۆی شکستی سیاسەتە ئابوریەکانی لەناوخۆ و دەرەوەداو شکانەوەی باری قورسی قەیرانە ئابوریەکان بەسەر خەڵکی کوردستاندا، وە سەرباری ئەوانە كارەساتی سەر ئێزیدیەکان و دروستبوونی هێزگەلێك لەناوچەکەدا كە رۆحی بەرەنگاری‌و هەستانەوەی لە ناخی شكستا دروستكرد ، وە سەرهەڵدانی ئەزمونی رۆژئاوا لە سوریاو دەرکەوتنی ئەزمونێکی تر بەتام و رەنگ و بۆیەکی جیاواز لەئەزموونی ستەمکارانەی هەرێم،…..، بەهۆی گشت ئەوانەوە کێرڤی دەسەڵاتەکەی هاتۆتەخوار، و بڕیاری ڕیفراندۆم درێژەی هەوڵێکە لەسەر ئاستی ناوخۆی هەرێم و عێراق و ناوچەکە بۆ قەرەبووکردنەوەی ئەو شکستانەو هاتنەوە مایە.\nPrevious ژینگه‌پارێزم … ڕۆسته‌م خامۆش\nNext ڕۆشبیری یاخی … به‌ختیار محه‌مه‌د


کوردیپێدیا - زانکۆی لوڕستان\n☂ زانکۆی لوڕستان | پۆل: پارت و رێکخراوەکان | زمانی بابەت: 🏳 کوردیی ناوەڕاست\nزانکۆی زانستی لوڕستانلوڕستان لە پارێزگای کرماشانکرماشانی رۆژهەڵاتی کوردستان، لە ئێستادا محەمەد رەزا نیکبەخت سەرۆکی ئەم زانکۆیەیە.\nئەم زانکۆیە 8 بەڕێوبەرایەتی، 7 کۆلیژ و 7 سەنتەری فێرکاری- چارەسەری پزیشکی و 77 نەخۆشخانەی لە ناو شاری کرماشان هەیە.\nلەمزانکۆیەدا رێژەی 9847 کارمەند دەوام دەکەن.\nمامۆستایانێ ئەم زانکۆیە وا لەدەوامدان رێژەیان 197 کەسن.\nلەم تێرمەی ئێستادا رێژەی 4742 خوێندکار لە بەشەکانی دیپلۆم، بەکالوریوس، ماستر، دوکتۆرای پزیشکی و دەرمانسازی و ددان و لە ئاستی پسپۆری و سەرەوەی پسپۆری وانە دەخوێنن.\n#لوڕستان | #کرماشان |\n 📡 ماڵپەڕ | 🏳 کوردیی ناوەڕاست | زانکۆی کرماشان\n➕ ئەم بابەتە لەلایەن: (جوان عومەر ئەحمەد)ەوە لە: Jun 8 2020 11:54PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jun 9 2020 10:38AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 9 2020 10:38AM باشترکراوە\n📷 فایلی وێنە 1.0.1 43 KB Jun 8 2020 11:59PM جوان عومەر ئەحمەد


یانەی ڕیال مەدرید بۆ دیاری کردنی چارەنووسی ڕامۆس دوو بژاردە دەخاتە ڕوو – یاریگا سپۆرت\nHome/هه‌واڵه‌كان/گرنگ/یانەی ڕیال مەدرید بۆ دیاری کردنی چارەنووسی ڕامۆس دوو بژاردە دەخاتە ڕوو\nیانەی ڕیال مەدرید بۆ دیاری کردنی چارەنووسی ڕامۆس دوو بژاردە دەخاتە ڕوو\nتازەکردنەوەی گرێبەستی (سێرجیۆ ڕامۆس)ی کاپتنی ڕیال مەدرید یەکێکە لەو بابەتانەی کارگێری مێرەنگی دەیەوێت بەم زووانە کۆتایی پێ بهێنێت، بەگوێرەی میدیاکانی ئیسپانیا یانەی ڕیال دوو بژاردەی بۆ ڕامۆس خستوەتە ڕوو.\nبەپێی هەواڵەکە ڕامۆس داوای کردوە کە زیاتر لە وەرزێک گرێبەستەکەی بۆ تاوە بکرێتەوە کە لە ساڵی داهاتوو کۆتایی پێ دێت، بۆیە کارگێڕی ڕیال مەدرید دوو چارەسەری بۆ داهاتووی ڕامۆس دیاری کردوە، چارەسەری یەکەم ئەوەیە یاریزانەکە گرێبەستی بۆ ورەزێک بۆ تازەبکرێتەوە بەڵام مووچەکەی لە 13 ملیۆن یۆرۆ بۆ 18 ملیۆن یۆرۆ بۆ بەرز بکریتەوە، بژاردەی دووەمیش ئەوەیە گەر ڕامۆس ڕازی نەبێت بەوەرزێک ئەوا بۆ بکرێتە دوو وەرز بەڵام مووچەی ساڵانەی هەر وەک خۆی 13 ملیۆن یۆرۆ بمێنێتەوە.\nجێی ئاماژەیە، ڕامۆس کە لە هاوینی 2021 گرێبەستی تەواو دەبێت، لەم وەرزە ئاستێکی نایابی پیشان داوە و تا ئەو ساتەش 8 گۆڵی لە لیگای ئیسپانیا بۆ ریال مەدرید تۆمار کردوە


مێژووی نەنووسراوی کوردستان دوای شکستەکەی شۆڕشی شێخ سەعیدی پیران،لە ساڵی ١۹٢۹ کۆمەڵێک سەرکردە کۆبوونەوە لەپارێزگای ئاگری بە سەرۆکایەتی ئیبراهیم پاشای سەرۆکی هۆزی جەلالی بڕیاریاندا شەڕی چەکداری دژی دەوڵەتی تورک بەرپابکەن، ئیحسان نوری پاشا کە لەڕۆژهەڵاتی...\nلە کاتی جەنگی دووەمی جیهانیدا، جوگرافیناسە سیاسییە گەورەی بەریتانی تیۆری هارتلاندەکەی نوێ کردەوە، بە پێشبینییەکی تایبەت. Francis P. Sempa لە جەنگی جیهانی دووەمدا، سەرنووسەری کاروباری دەرەوە داوای لە بیرمەندی گەورەی جیۆپۆلەتیکی بەریتانی سێر هالفۆرد ماکیندەر...\nلەجینۆسایدکردنی ئەرمەنییاندا کورد تاوانی نییە، بەڵکو دەوڵەتی عوسمانی تاوانبارەگفتوگۆ لەگەڵ پڕۆفیسۆر ((جەلیلی جەلیل))شوان ئەحمەد بەهاری ساڵی ١٩٩٩ مێژوونوسی ناسراوی کوردی – ئەرمەنی جەلیلی جەلیل سەردانی باشوری کوردستانی کرد. من و خاتوو کەژاڵ ئەحمەد لەگەڵیدا، لەئوتێل...\nمێهدی کاکەییزنجیرە چیای کوردی ( زنجیرە چیای زاگرێس و تۆروس) ماڵی باوباپیرانی ئەو کوردانە بوون کە یەکەم شارستانیەتی مرۆڤییان لە مێژوودا دروست کرد. وشەی (زاگرۆس) وشەیەکی ئاوێتەیە، لە وشەی (زاگ)ی سۆمەری پێکهاتووە کە بە واتای...\nپاشينەی مێژوويی لە جەژنی نەورۆزداجەژنی (ئاكيتی) سومێری و جەژنی (نەورۆز)ی كورديی نووسينی/ مەهدی كاكەيی وەرگێڕانی/ئەسعەد قەرەداخی سەرەتا، دەخوازم بوێژم كە ئاهەنگێران بۆ پێشوازييكردن لە وەرزی بەهار و كەش هەمواريی (الإعتدال المناخي) لە هەڵاتنی گزنگی خۆر،...


بانکەکانی ئوسترالیا پڕن لە پارە بەڵام کەس ناچێت بۆ قەرز وەرگرتن\nتەنانەت بەبێ سودیش!\n2020.11.03 - 21:54\nسەرەڕاى ئەوەى زۆرینەى مرۆڤ شەیداى پارە و داهاتێکى باشن بەڵام بارودۆخەکە لە وڵاتى ئوسترالیا جیاوازە و بانکەکانى ئەو وڵاتە گلەیى ئەوە دەکەن هاوڵاتیانیان ناچنە بۆ قەرزرکردن، ئەوەش سەرەڕاى ئەوەى بڕى سودیان نزيك كردوەتەوە لە 0%.\nبەپێى سەرچاوەکانى هەواڵى ئوسترالیا، حکومەتى ئەو وڵاتە ملیارەها دۆلارى خستوەتە کەرتى ئابورییەوە بۆ ساڕێژبوونەوەى ئەو کەرتە کە بەهۆى بڵاوبونەوەى ڤایرۆسى کۆرۆناوە سست بوو بوو، سودیشى تا ڕێژەیەکى پێوانەیى کەمکردوەتەوە کە تەنها 0.1%یە.\nئەوەش هاتووە، بانکەکان بەدەست زۆرى پارەوە ناڕەزایەتى دەردەبڕن و دەڵێن کە چیتر پێویستیان بە پارەى کاش نییە بێتە بانکەکانیان، لاى خۆیەوە شاین ئیلیۆت، سەرۆکى گروپى "ئوسترالى نیوزلەندى بانکى" سنوردار ئاماژەى بەوەداوە، ئەو هەموو پارەیە دێتە بانکەکانەوە لەبەرامبەردا بەکارهێنانیان نییە، چونکە خەڵک پارەى ناوێت.\nشاین ئەوەشى بە تۆڕى سکاى نیوزى بەریتانى وتووە، پارە لە بنەڕەتدا بووە بە بێ بەرامبەر، زیاتر دابەزاندنیشى هیچ شتێک ناگۆڕێت.\n2020.10.30 - 22:06\nبەم ڕێگەیە هەرێم داهاتی لە بەشی موچە زیاتر دەبێت\n2020.11.14 - 12:03\nسەرکردەیەکی یەکێتی: ناکرێت لایەنێک گاڵتە بە چارەنوسی میلەتەکەمان بکات\n2020.11.14 - 11:29\nلەبارەى ناردنی پارەکەى بەغدا بۆ هەرێم ڕونکردنەوە دەدرێت\n2020.11.09 - 16:32\nهەوڵى سێ لایەنە بۆ گەڕانەوەى پارە ’’دزراوەکان’’ دەستیپێکرد\n2020.11.04 - 12:02\nپەرلەمان وادەی تاوتوێکردنی پرسی پەیداکردنی پارەى بۆ موچەخۆران دیاری کرد\n2020.11.03 - 22:03


تەکنیکی[بەستەری مردوو] بێندێکس بەرمیلی کاربرێتەر مۆدێلی BXUV-3.\nکاربرێتەر (بە ئینگلیزی:carburetor). کە ئامەرێکە ھەواو سووتەمەنی تێکەڵ دەکات. لەناو ئامێرەکەدا کە ڕێژەیەک ھەوای پێویستە بۆ سووتانی سوتەمەنییەکە. ھەندێک جار بە کورتکراوەی پێی دەگوترێت کاربۆھیدرات. لە امریکای ،(carbration) بە تایبەتی پێی دەگوترێت (carby) باکوور یان وڵاتی ئوسترالیا پێی دەگوترێت\nئەمەش وەک پێکھاتەیەک لە دروستکردنی سەیارەدا بەکار دێت، و بە شێوەیەکی کەمیش لە درئست کردنی فرۆکەدا بەکاردەھێنرێت لە ڕێگەی تێکەڵ کردنی ئا و سوتەمەنی ھەروەھا بە شێوەیەکی گشتی و بڵاو لە دروستکردنی ئامێری بچووکدا بەکار دێت…\n٢.٧ پێکھاتەکانی دیکە\n٥ کابرێتەرە ھەوایییە جێگیرەکان\nتوێژینەوەی وشە داتاشین[دەستکاری]\nھاتوە، واتە تێکەڵ دەکرێت لەگەڵ (carbure) وشەی کابرێتەر لە فەرەنسییەوە لە وشەی\nیەکەم کابرێتەر لەلایەن (ساموێل مۆری) لە ساڵی ١٨٢٦ داھێنرا، و یەکەم کەس لە مەکینەدا بەکاری ھێنا لە ئامێری بترۆڵدا (سیگفید ماکۆس) بوو لە ساڵی ٦ جون ١٨٧٢دا کە سوتامەنی و ئاوی تەکەڵ دەکرد.\n.(کارڵ بێنز) زیاتر گەشەی بەم کارە دا لە ساڵی ١٨٨٨دا کە بوە ھۆی زیاتر پێشکەوتنی ئامێرەکان\nئ سووتانی ناوەکی، کاربۆنی سەرەتای لە ڕوکەشدا، کە دەچێتە سەر بەنزین بە خێرای یەکدەگرن.\nبە خێرای یەکدەگرن؛ و لە ساڵی ١٨٨٥دا ھەردوو (ویلییەم مایباج و جۆتیب دیاملەر) کابرێتەریان گەش پێداو کردیانە بەخاخ. مایباچ گەشەی پێداو فراوانی کرد بەڵام ئاما بوە ھۆی ناڕەزایی، کە یەکەم شوێن بوو بۆ (Daimler) حاکمی بەریتانییا و ڕەتکردنەوەی لەسەر داوای کۆمپانییای\nدروستکرنی کابرێتەر. (ئیدوارد بوتلەر) لە ساڵی ١٨٨٤دا بەکاریھێنا لە سووڕی بەنزیندا،\nئەندازیار جانوس جسنۆک بەکاریھێنا لە دروستکردنی ئامێرێکی جێگیردا لە ساڵی ١٨٩٣.\n(فریدیک ویلیام لانچستەر) لە شاری بێرمینگام لە بەریتانیا ھەستا بە تاقیکردنەوەی کابرێتەر لە فیتپەمپ ئۆتۆمبێلدا. فریدیک و براکەی ئۆتۆمبێلێکیان دروست کرد کە بە بەنزین کاریدەکرد لە ئینگلتەرا کە بەمەکینەی ناوەکی یەک بستۆن بە ھێزی (٥ئەسپ) کە (٣٫٧ کیلۆوات). کە ئەمەش جێگایی ڕەزامەندی نەبوو چونکە لاواز بوو، و ھەستان بە نوێگەری کردن تێیداو زیاد کردنی بستۆنێکی کە لە ساڵی دوەمدا بە تەنیشت یەکەمەوە؛ و ھەروەھا ئەمریکا بە شێوەیەکی بڵاوتر کابرێتەری بەکارھێنا بۆ گەشتن بە سووتاندنی بەنزین لەناو ئامێرەکەدا تا کۆتایی ساڵی ھەشتاکان. کە ھەواو سوتەمەنی بە شێوەیەکی باشتر کە ئەمەش تەواو بوو بە پڕکردنەوەی ئەو گۆڕانکارییانە لە کاتی داواکاری ئاڵو گۆڕ و پاراستنی لۆگۆکەی بۆ ئەوەی تەقلید نەکرێتوە لە توانای کەم نەکرێتەوە؛ و ئەم داواکارییەش بۆ پاراستنی باشترین و وردترین کۆنترۆڵ لە تێکەککردنی سوتەمەنی و ھەوا لە پێناو کۆنترۆڵکردنی ڕێڕەوێکی دیاریکراو لە ئۆکسجین و غازە لەدەست چووەکان، لە بازاڕەکانی نەتەوەیەکگرتوەکان دا ئەمە کۆتا ئۆتۆمبێل بوو کە کابرێتەری تیدا بەکارھێنرا.\nلە ساڵی١٩٩٠ بەگشتی لەم ئۆتۆمبێلانەدا بەکار ھێنرا: (Olds mobile cruiser, Buick Estate Wagon, Cadillac Brougham,Honda Prelude (base model),Subaru Justy).\nv 1991 (police): (Ford Crown Victoria interceptor) with the 5.8L (351 cu in)V8 engine.\nلە ئوسترالیا ھەندێک سەیارە بەردەوام بوون لەبەکارھێنانی کابریتەر ساڵی ١٩٩٠ کەئەمانە دەگەرێتەوە (ھۆندا سیڤیک ١٩٩٣ فۆرد لاسێر ١٩٩٤ مازدا ٣٢٣ ئوتۆمۆبیلی مستەربۆشی و ماگنا سیدانس سالی ١٩٩٦ و دایستو کاردی ١٩٩٧ سوسوکی سویفت ١٩٩٩ کەمترین لە ئوسترالیا. بەردەوام بوون لە بەکارھێنانی کابرێتەر 4WDS تچوون بۆ ئۆتۆمۆبیلی کارگوزاری\nھەتا لەشوێکی تر بە تاییبەتی سەیارەی لادا کابرێتەر بەکارێنھا تاکو ٢٠٠٦. ھەندێ ماتورسکیل لەبەر سادەیی کابرێتەر کابرێتەریان بەکار ھێنا. کابرێتەر پێویست ناکات ھیچ سیستەمێکی کارەبایی تێدا بەکاربێت. کابرێتەر لسەر ئەو ئۆتۆمبێلانە ئیش دەکات کە مەکینەیان بچووکە وەک ئەو سەیارە کۆنە تایبەتەکان یاخوود ئەو ئۆتۆمبێلانەی بۆ پێشبڕکێ بەکاردێت\nلە ئەورووپا بەرە بەرە کۆتایی ھات بە باکارھێنانی کابرێتەر لە ئۆتۆمبێلدا لە ساڵی ١٩٨٠. ئیتر بەشێکی نوێ لە مەکینە دروستکرا کە زۆر گرانتر بوو لە کابرێتەر کە تەنھا لە ئۆتۆمبێلە گران و ئۆتۆمبێلە وەرزشییەکان.luxury بەھاکاندا بەکار ھێنرا وەک ئۆتۆمبێلە کۆنە تایبەتاکان و ئۆتۆمبێلە وەرزشییەکان\nکاربرێتەر لەسەر بنەمایی بڕۆنلی ئیش دەکات بەخێرایی ھەوا دەگوازریتەوە بە پەستانێکی جێگیری کەم و پەستانێکی داینامیکی زۆر، دەمەوانەکە ناتوانێت بەشێوەیەکی ڕاستەوخۆ دەست بەسەر سوتەمەنییەکەدا بگرێت، لەجیاتی ئەوە کاربرێتەرەکە ھانی دەدات بڕیپێوست ھەوا بۆ بزوێنەر بنێرێت، بەخێرایی دەڕوات، دوایی ئەوە بە پەستانێکی جێگیر، وایی لێدەکات بڕێکی پێوست سوتەمەنی بنێریێت.\nکاتێک کاربرێتەر لە پستنی فڕۆکەدا بەکار دەھێنرێت، شێوازێکی تایبەت و جیاوازی بۆ کراوە کە پێوستە نەیەڵێت سوتەمەنی لێببڕێت لەکایی فڕیندا، کاربرێتەرەکە سوتەمەنی دەنێریت و ڕدواتر بزوێنەرەکە دەیپەستێنرێت.\nزۆرترین بەکارھێنانی کابرێتەر لە بزوێنەردا دژی ئەوەیە کەسوتەمەنییەکی زۆر بەکاربێت یەک کابربێتەر ھەواو سوتەمەنییەکە تێکەڵدەکات و بەشێوەیەکی ھەمەجۆر دەینێرێت بۆ دەمەوانەکان. ھەرچەندە ھەندێ بزوێنەر وەک (ماتۆرسکیل) دوو کابرێتەر بەکاردەھێنین. دوو ئەوەندەکردنی کاربێتەرەکان بەشێوەیەکی باو زیاد دەکرێ بۆ پشتگیری کردنی بزوێنەرەکە.\nلە سالی ١٩٥٠ تا ناوەرەستی سالی ١٩٦٠ پشتگیری لێکرا ھەروەھا بۆ ماوەی ١٠ سال [USA] پشتگیری لێکرا، ھەر کابرێتەێک بڕێک سوتەمەنی دەنێرێت بۆ دەمەوانەی بزوێنەرەکە.\nبزوێنەرە کۆنەکان جۆری ئەپدارف کابرێتەرییان بەکارھێناوە، کاتێک ھەوا داخل دەبێت لە بەشی خوارەوەی کابرێتەرەکە، ھەوا بەناویدا تێپەڕ دەبێت و لەبەشی سەرەوەی دەچێتە دەرەوە. ھەر شلەیەکی سووتەمەنی بییەوێت تێپەڕێت بەنەو کابرێتەرەکەدا بەرھەڵستی دەکرێت لەلایەن ھەروەھا خۆی ڕادێنێت بۆ بەکارھێنانی ڕۆن لە حەوزی ھەوا .(Intake manifold)\nپاک کەرەوەکەدا، لە بەشی خوارەوەی کابرێتەر حەوزێکمان ھەیە کە توخمەکان وەردەگرێت و دەینێرێتە سەرەوە، و ھەوا یەکسان دەبێت لەناو تۆڕی ڕۆنەکەدا. ئەمەش کاریگەری دەبێت لە سستەمەکەدا لەو کاتەدا کاغەزی ھەوا پاڵێوەکە نایتە دەرەوە.\n) کابرێتەر کە جۆرێکی گرنگی کابرێتەر بوو بۆ Downdarft لە سەرەتای ساڵی ١٩٣٠ز (خۆبزووێنەری ئۆتۆمبێل دروست کرا کە لە ویلایەتە یەکگرتووەکانی ئەمریکا بەکار دەھات. لە) کە بۆشییەکی زیاتری تێداDowndarf یان دەگۆری بۆ(sidedarft) ئەورووپا کابرێتەری\nکابرێتەریان بەکارھێنا (su) بۆ بزوێنەرەکە کە لیکەکانی کەم دەکردوە، وەھەروەھا جۆری\n(پارچەی چوونییەکەی پیشەگەر) زیادکرا ھەندێکپەروانەی سووڕاوی بچووک وەستان لە بەکارھێنانی\nئیڤینرود[بەستەری مردوو] جۆری مارین یەک لە ١٩٧٩ کاربرێتەری درەفتی تەنیشت .\nحەوزی کابریتەر لەسەر بنەمای برۆنلییە، بونی شلە ھۆیەکە بۆ جووڵە، پەستان کەمدەبێت لەبۆری ڤێنتەری لاردا و لار دەبێت و ھاوڕێژە دەبێت و ڵەگەڵ خێرایی ھەوادا، فەڕاڕەی سوتەمەنی زۆر بچووک کەبەشێوەیەکی لار ھاورێژە دەبێت لەگەڵ جیاوازی پەستاندا،\nبۆری ڤێنتەری جێگیر:\nخێرایی ھەوا دەگۆرێت لە بۆری ڤێنتەری بۆ کۆنترۆڵ کردنی لێشاوی سوتەمەنی بەگشتی زۆرترین جۆری کابرێتەرە کە لەسەر ئۆتۆمۆبێلەکان دادەنرێت.\nبۆری ڤێنتەری جوڵاو:\nکاتێک فەڕاڕەی سوتەمەنی دەکرێتەوە سوتەمەنی بەشێوەیەکی ھەمەجۆر دەجێتە ناو خەزانەکەوە (لەھەمان کاتدا لێشاوی سوتەمەنی دەگۆڕی) لە کابرێتەری جێگیردا لەبستۆنەکاندا بۆشایەک دروستدەبێت کە دەرزییەکان دەبەستێت بە خەزانی سوتەمەنییەوە، لەسەر ماتۆر سکیلە بچووکەکان دادەنریت. بە شێوەیەکی گشتی ڤێنتری جێگیر (جێگیری دابەزاندن) ئەو جۆرە، Zenith-Stromberg کابرێتەر و مۆدێلێکی چونییەکن لە sidedarft SU کابرێتەرانەن\nZenith-Stromberg یە و کۆمپانییای UK کابرێتەر شوێنییەکەی لە SU.Hitachiwe. بەوUKیارمەتی کابرێتەرەکان دەدات ھەڵدەستێت بە دەستبەسەرداگرتنی باراێەکانی سەیارە لە\nپێیە کابرێتەر بەشێوەیەکی بەرفراوان بەکارھات لە (ڤلڤۆ)، لە بەڕییتانییا لە سەیارەی تردا بەکارنەھێنرا. بەشێوەیەکی چوونییەک دیزاینی بۆ کرا بەکارھێنرا لە ھەندێک لە ئەوروپاو کەمێک لە سەیارەکانی جاپان. کابرێتەرەکان ئاماژە بە (خێرایی تاودان) یان (بۆشایی جێگیر دەکەن) بەشێوەیەکی بنچینەی ڤێنتەری جێگیر دەکرێت لەسەر لاتەنیشتی کابرێتەر. ڤێنتەری تەسک دەبێتەوە بۆناوەوەی گەروەکە دەجووڵیت و فراوان دەبێت و بە بەرزترین خێرایی. وا دیزاین کراوە بە باشترین شێوە ھەوا و سوتەمەنی تێکەڵ بکات. لەسەر مەودایی خێرایی بزوێنەر (vv) ھەرچەندە سەلمێنراوە کابرێتەری ێکەڵ بکات. لەسەر مەودایی خێرایی بزوێنەر (vv\n-پێوانەی بڕی خێرایی ھەوای بزوێنەر دەکات\n-دابین کردنی بڕی پێوستی سوتەمەنی بۆ تێکەڵکردنی سوتەمەنی /ھەوا بەشێوەیەکی گونجاو (ڕێکخستنی بلەی گەرمی)\n-تێکەڵکردنی ھەواو سوتەمەنی بەبڕێکی یەکسان\nنەخشەی[بەستەری مردوو] بەشی براوی درەفتی خوارەوەی کاربرێتەر.\nکابرێتەر بێکدێت لەبۆرییەکی کراوە لەناو ھەوا دابەشکەرێک بۆ ناوەوەی دەروازەیەکی ھەمەجۆر لە بزوێنەرەکەدا بۆرییەکە لەناو ڤێنتەرییەکدا لە بەشێکدا تەسک دەبێتەوە پاشان فراواندەبێتەوە خێرایی ھەوا لەبەشییە تەسکەکەدا زیاد دەبێت لە خوارەوەی ڤێنتەری دەمەوانەیەک ھەیەبۆ ڕێک خستنی ئەو ھەوایییەی کە دێت بۆ مەکینەکە پێیدەوتری دەمەوانەی پەبوولە، دیسکێکی خولاو ھەیە کەدەتوانیت کۆتایی بە دەڕپەرینی ھەوا بێنێت، بۆیە بەدەگمەن دیاری دەکرێت بڕی سوتەمەنی بۆ ھەمووی بڕوات، دیسکە سووڕاوەکە دەتوانێت بخولێتەوەو بەتەواوی ڕێگری بکات لە تێپەربوونی ھەوا، دەمەوانەکە دەتوانێت کۆنتڕوڵی لێشاوی ھەوا لەناوەوەی کابرێتەرەکە بکات.\nبەمشێوەیە بڕی پێوستی سوتەمەنی و ھەوا بەسیستەمەکە دەگات. بەو جۆرە خێرایی و وزەی بزوێنەرەکە ڕێکدەخرێت. سوتەمەنی لە جۆگەی ھەوا لە ناو کونی بچووک لە ڤێنتەرییەوە دەنێرێت بۆ ناوەوە، بەشە تەسکراوەکە لەناو ڤێنتەریدا دەپەسترێورێت بە پەستانێکی کەم، سوتەمەنی بەلێشاو دەنێرێت واتە بەوردی دەپێورێت دەنێرێت بۆ فەرارەکان لە ڕێڕەوی سوتەمەنی\nکاتێک خولەکە دادەخرێت[دەستکاری]\nکاتێک دەمەوانەی ڕێکخستنی ئەو سوتەمەنییە کە دەچێتە بزوێنەرەکە کەمێک دەکرێتەوە بەتەواوی دەدەخرێت لەلایەن ئەو شوێنەوە و. پلێتی دەمەوانەکە سوتەمەنی زیاد لەپشتی کونەکان پلێتی دەمەوانەکە بەپەستانەکی کەم ڕووبەریکی زیاد دابێت بۆ ئەو دەمەوانەی سوتەمەنی دەنێرێت بۆ مەکینەکە بڕی ھەوا ڕادەگرێت؛ و ڕێگە دەدات سوتەمەنی بێت کاتێک دەمەوانەکە کراوەیە، بەم شێوەیە گواستنەوەکە بە شێوەیەکی ڕێک و پێک ڕوو دەدات\nکاتێک دەمەوانەکە دەکرێتەوە[دەستکاری]\nکاتێک ئەو دەمەوانەی کە سوتەمەنی دەنێرێت بۆ مەکینەکە دەکرێتەوە، ھەموو جۆرە بۆشییەک کەم دەکاتەوە، کە بەستراوە بە ڤێنترییەوە. بڕی سووتەمەنی بۆ خولەکە دەوەستێت. ڤێنتری پێک دێت لە کابرێتەر کە لە ناوەوە ئیش دەکات. بنەمای بڕۆنلی (خێرایی زۆردەبێت، پەستان کەم دەبێت). لە ڤێنتری خێرایی ھەوا زیاد دەبێ بۆ بەرزترین ئاست بەمشێوەیە کەمترین پەستان سووتەمەنی دەمژرێت لەلایەن جۆگەکانی ھەواوە لەناو نۆزڵ کەدەکەوێتە ناوەڕاستی ڤێنتری. ھەندێک جار نۆزڵێک یان زیاتر زیاد دەکرێت بۆ ڤێنتری کە لەسەر یەک تەوەرەن لەسەرەتای ڤێنتری بۆ زیادکردنی کاریگەری.\nبۆ کردنەوەی دەمەوانەکە بۆ تێکەڵ کردن و بەرھەم ھێنانی تێکەڵەی (ھەوا/سووتەمەنی) وزەیەکی زیاترمان پێویست دەبێت؛ و وزەی پێویستی دەمەوانەکە ناھێڵێت پێش داگیرساندنی بزوێنەرەکە بتەقێت، و بزووێنەرەکە دەپارێزێت لە ساردکردنەوە، و عادەتەم شوێنەکە پڕکراوە لە تێکەڵەی (سوتەمەنی /ھەوا) لەلایەن دەگیرێت و دادەخرێت لەلایەن بۆشایی بزوێنەرەکەوە، کاتێک کە دەمەوانەکە دەکرێتەوە بۆشایییە ھەمە جۆرەکان کەم دەکات سپرینگەکە دەکرێتەوە و دەمەوانەکە سوتەمەنی زیاتر بۆ خولەکە دەنءرێت\nکاتێک دەمەوانەکە دادەمەزرێت وزەی پێویست بۆ بزووێنەرەکە دابین دەکات، کابرێتەر پێوانە کردن بەکار دێنێت لەلایەن تووڵەکانییەوە، زیاد کردنی تووڵەکان بۆ سیستەمەکە و دەوڵەمەن کردنی سووتەمەنی تێکەڵکراو سنووردارە.\n) کابرێتەر کە لە سالی Corter بەو پێێە سیستەمەکان مێژووەکەی دەگەڕێتەوە بۆ (\n١٩٥٠ز، کە لەسەرەتادا دوو ڤێنتریان بۆ چوار بەرمیلی کابرێتەر دانا. تووڵەکانیان کرد بە دوو ئەوەندە. کاتەک کە کابرێتەری چوار بەرمیلییان بەکار ھێنا. تا ساڵی ١٩٨٠ز بەداوام بوون لە بەرھەم ھێنانی کابرێتەری چوار بەرمیلی.\nدوو ئەوەندە کردنی توڵەکان و دانانی مۆم لە بنکەکانیدا، فەرارەکانیان فراوانتر کرد و لووتکەی توڵەکان نووساون بە بۆشایی پستنەکەنەوە یان (گوێزەرەوەی میکانیکی) کە توڵەکان بەرز دەکەنەوە بۆ فەرارەی سەرەکی، کاتێک کە دەمەوانەکە کراوەیییە. (گوێزەرەوەی میکانیکی) کاتێک بۆشایی ھەمەجۆر لەسەر تولەکە دروست دەبێت سوتەمەنی لەفەرارەکان ەردەپەڕن وسوتەمەنی زیاتر دەڕوات بۆ بزوێنەرەکە. بڕێک سوتەمەنی دەدەچێت لەلایەن توولەکانەوە لەسەر دوو ڤێنتری سەرەتایی، بەڵام ھەندێکی\nلەبەر ئەوەی بەنزینی شل چڕی زیاترە لە ھەوا بۆیە ھێواشترە لە ھەوا بۆ کاردانەوەی بەرامبەر ھێزێک کە کاری تێدەکا کاتێک دەمەوانەی ھەوا لە ناکاو دەکرێتەوە ڕۆشتنی ھەوا بەناو کابرێتەرەکەدا زۆر خێرا دوڕوات بە خێرایەک کە لە خێرایی ڕۆشتنی سوتەمەنی زیاترە ئەو ھەوا زیادەی کە بە ماوەیەکی کەم دێتە ناو کابرێتەرەکەی وا لە تێکەڵەکە دەکات تێکەڵەیەکی لاواز بێت (ھەوای زۆر بێت) ئەمەش وا لە بزوێنەرەکە دەکات باش ئی ناکات ئەمەش کاردانەوەی بەرامبەر کردنەوەی دەمەوانەی ھەوا کەئەمەش چارەسەر کراوە بە بەکارھێنانی پەمپێکی بستۆنی یان پەمپێکی پەردار، لەکاتێکدا ئیشپێدەکرێت بە لیکی دەمەوانەی ھەوا و لە بڕێکی کەم بەنزین کە بەناو حێتەکەیدا بڕوات بۆ ناو کابرێتەرەکە ئەو سوتەمەنییە کەمە زیادەی تێمان کرد دژی حالەتی لیکەکەدەوەستێتەوە لەناو دەمەوانەی ھەوا زۆربەی پەمپە گووڕپێدەرەکان یان بزوێنەرەکان دەتوانرێ دەستکاری قەبارە یان ماوەی ئشپێکردنیان بکەین بەپێی ھەندێ شت، پەپێی تێپەڕبونی کات خانەکانیی دەووری پەمپەکە کە تووشی داخوران دەبن ئەمەش وادەکات توانایی دەردانی پەمپەکەمان کەمببێتەوە\nخانەکان نایەڵێت پەمپەکەمان لیک بکات؛ و ئەو دابەزین و فڕێدانی پەمپەکە دەبێتە ھۆی ھاتنەخوارەوای تاودان تا ئەو شوێنەی کە پەمپەکە لیکی ھەیە و چاک دەکرێتەوە ئەوەش لە کاتێکدایە کە سوتەمەنی زۆر و ھەوای کەم دەچێتە ژوری سووتان. بۆیە زۆربەی کابرێتەکان سیستەمی ئەنلۆدەریان لەسەرە. ئەنلۆدەرەکە خنکێنەرەکە بە کراوەیی دێڵێتەوە بۆ وەرگرتنی ھەوای زیاتر سوتەمەنییە زیادەکە فڕێ دەدەرێرتە دەرەوەو بزوێنەرەکە دەست دەکات بە ئیش کردن\nکاتێک مرکینەکە ساردە سوتەمەنییەکە کەمتر دەبێتە گاز و ھەوڵدەدات زیاتر چڕبێتەوە لەسەر دیوارەکانی ژوری ھاتنە ناوەوەی ھەوا، و سلندەرەکان برسی دەبن بۆ سوتەمەنی و وا لە مەکینەکە دەکات کە بە زە‌حمەت ئیش بکات.\nبۆیە ڕەیچەر میکسچەر کە تێکەڵەیەکە کە ڕێژەیەکی زیاتر سوتەمەنی تێدایە بە بەراورد بە ھەوا کە پێویستە بۆ ئیش پێکردنی مەکینەکە ھەتاوەکو مەکینەکە گەرم دەبێت. میکسچەری دەوڵەمەند ئەو سوتەمەنییەیە کە ئۆکتانی بەرزە وخێراتر دەسوتێت ئیش پێکردنی بزوێنەرەکە ئاسان دەکات.\nخنکێنەر ئامێرێکە کە لەناو کابرێتەردایە بەکاردەت بۆ ڕێگیریکردن لە ھاتنەژورەوەی سوتەمەنی زیادە، لەگەڵ ئەو توندییەیدا بۆشایییەکی کە دروست دەبێت لەسەر بەرمیلی کابرێتەرکە کە وا دەکات سوتەمەنی زیاتر ڕابکێشرێت بەناومێتریک سیستەم، خنکێنەر ئامێرێکە کە لەناو کابرێتەردایە بەکاردەت بۆ ڕێگیریکردن لە ھاتنەژورەوەی سوتەمەنی زیادە، لەگەڵ ئەو توندییەیدا بۆشایییەکی کە دروست دەبێت لەسەر بەرمیلی کابرێتەرکە کە وا دەکات سوتەمەنی زیاتر ڕابکێشرێت بەناومێتریک سیستەم، ئەوەش سوتەمەنی دەوڵەماند دابینی دەکات بۆ ئەو ئیشە کە کاتەک پلەی گەرمی مەکینەکە کەمە؛ و ھەروەھا خنکێنەر دەتوانرێت بە کامەوە ببەسترێت یان لەسەر ھەر ئامێرێکی کە وا بکات پلێتی دەمەوانەی ھەوا دانەخرێت کاتێک خنکێنەرەکە لە ئیش کردندایە. خنکێنەر وا لە مەکینەکە دەکات ببێتە ئایدڵ لە خێرایی زیاتر، ئایدڵی خێرا ڕێگایەکە وا لە بزوێنەرەکە دەکات زووتر گەرمدابێت، و ئایدڵێکی ھاوسەنگ بە زیادکرنی لێشاوی ھەوا بەناو ئینتایک سیستەمەکەدا.\nکارلێک کردنەکان لە نێوان ھەر سووڕێک لەوانەیە تەئسیری لە بکرێت لەلایەن میکانیکی جۆراو جۆر یان پەیواندی فشاری ھەوا ھەروەھا پلەی گەرمی و پێکھاتە کارەبایییەکان. ئەمانە ناسێنراون بۆ ھۆیەک وەک وەڵام دانەوەی توانایی مەکینەکە یان کۆنترۆڵی دەرچونی ئۆتۆمبێل. ھەوای جۆراو جۆر بەردەبێت (زۆر جار پێوەرێک بەوردی ھەڵدەبژێرێت لە مەودایەک دەپێوی. بە ھەمەن شێوە بۆ فڕۆکە جێتەکان) ڕێگە بە ھەوا دەدات بۆ پشکی جۆراوجۆری ڕێڕەوی سووتەمەنی و ھەڵم کردن زیاد دەکات\nکاربرێتەرەکانی[بەستەری مردوو] مۆدێلی ھۆڵی ڤیسی فلۆ ١٩٠٤ تا ١٩٥٠ لەگەڵ شوشەی ڕۆشنی زەرد.\nپاکیی زیادە لەوانەیە بخرێتە ناو تێکەڵەی [کاربۆریتۆر/مانیفۆڵد]، وەک شێوەیەکی گەرم کردن تا ھەڵم کردنی سووتەمەنی یارمەتی بدات وەک و ئیڤاپەرێیکی سووتەمەنی زئ.\nھۆلی "ڤیسی-فلۆ" مۆدێل ١٩٠٤ ١٩٥٠ کان، کارگە سازی کابرێتەر ئامادە دەکات لەگەڵ جامی کاسەی ڕۆشن.\nتا دڵنیا بێت لە ئاوێتەیەکی ئامادەکراو. کابریتەر ژووری سەرئاوکەوتنی ھەیەیان «جام» کە بڕێکی سووتەمەنی تێدایە نزیک لە فشاری اتمۆسفێرک، ئامادەیە بۆ بەکار ھێنان. ئەم تەنکی ئاوە بەبەردەوامی پڕ دەکرێتەوە لەگەڵ دەستەبەری سووتەمەنی لەلایەن ترئمپایەکی سووتەمەنی. ئاستی سووتەمەنی ڕاست لە جامەکەوە دەھێڵریتەوە بەھۆی سەر ئاوێک زمانەیەکی دەروازەیی کۆنترۆڵ دەکات.\nئەمبارێک (دەفر) (بۆ نموونە تانکی سەر ئاو). لەکاتی بەکار ھێنانی سووتەمەنی، دڵۆپەی سەر ئاو، سەرەتا زمانەی دەرواخەکە دەکرێتەوە سووتەمەنی بەڕێدەکەوێت، لەگەڵ بەرزبئنەوەی ئاستی سووتەمەنی و بەرزبونەوەی سەرئاو زمانەی دەوازەکە دادەخرێت.\nئاستی سووتەمەنی ھێشتراوە لە جامی سەر ئاو کەوتوەکە عادەتەن دەتوانرێت ڕێک بخرێت، یاخود لەلایەن سێتسکرێوێک یان لەلایەن شتێکی خاو (کەرەستەی خاو) وەکو چەماندنەوەی باڵەکە بۆ سەر سەرئاوەکە پێک دەبەستێتەوە. ئەمە عادەتەن ڕاست کردنەوەیەژی گرنگە، ڕاستکردنەوەی لەبار ئیعتیماد دەکاتە نوسینی خەتەکان بۆ سەر پەنجەرەیییەک لەسەر جامی سەر ئاو، یاخود پێوانەیییەک کە چەنێک دورە سەرئاوەکە لە خوارەوە لە تەنیشت لوتکەی کابرێتەر ھەڵواسراوە ھاوشێوەن.\nسەر ئاو کەوتوەکان دەتوانرێت لە ماددەی جیاواز بکرێن، وەک مسی سپی پەڕ لکاندنی بۆ شێوەیەکی ناو بۆش، یان لە پلاستیک. سەر ئاوی ناوبۆش دەتوانن دزە کردنی بچووک ھەل ببەزن و سەرئاوی پلاستیک دەتوانن کوندار بن و فلەوتێیشەنیان ون بکەن یان لە حاڵەتی سەرئاوەکە شکست دەھێننتا سەر ئاو بکەون. زمانەکە خۆی لەبەردەکات لە لایەکانی لەلایەن جووڵەی «کورسی» و سەرئەنجام ھەوڵ دەدات تا دابخرێت لە گۆشەیەک، بەم جۆرە نشستی دێنێت تا بەتەواوی دوور لە سووتەمەنییەکە دا بخات، دووبارە ئەمە ڕۆشتنی سووتەمەنی زید دەکات کرداری مەکینە زیاد دەکات و بەپێچەوانەوە. ھەروەک سووتەمەنییەکە لە جامی سەر ئاوەکە دەبێت بە ھەڵم، ئەو تڵپە بە جێدەھڵێت، وارنشکان کە ڕێڕەوەکان بەرھەڵست ودەتوانن دەست وەربدەن لە کرداری سارئاوکردنەکە\nمۆدێلی[بەستەری مردوو] ھۆڵی #٢٢٨٠ بەرمیلی کاربرێتەر.\nبەرمیلی[بەستەری مردوو] کاربرێتەری دوانی لە فۆرد ئیسکۆرد.\nلەکاتێکادا بنچینەی کابرێتەر یەک ڤێنتەری ھەبوو ھەندێ لەکابرێتەرەکان زیاتر لە ڤێنتەریان ھەبوو یان بەرمێک یان دوو یان چوار بەرمیلێک لە پێکاتەیدا ھەبوو. بەشێوەیەکی گشتی بۆ کاتی جووڵەی ھەوا لە بزوێنەرەگەورەکاندا، بەرمیلی کابرێتەری دوانی دەتوانێت جیاواز بێت لەوەی سەرەتا لەوەی دووەم بەرمیل لەڕووی قەبارەو ئەو ھەواو سوتەمەنییەی دێتە ناویەوە، دەتوانین بەتەواوی پشتیان پێببەسرێت لە بزوێنەرە گەورەکاندا ئەمەش پێشکەوتنێک بوو بۆ خۆی. بەرمیلی دووەم ناکرێتەوە ھەتاکو بەرمیلی یەکەم نەکرێتەوە. زۆرترین جووڵەی ھەوا بەناو بەرمیلی یەکەمدا دەروات ئەمەش وادەکات بزوێنەر بکاتە زۆرترین خێرای لە ڤێنتەری. دیاریکردنی جووڵەی ھەوا لە زۆرترین خێرایدا بەھۆی زیادکردنی\nکابرێتەرە ھەوایییە جێگیرەکان[دەستکاری]\nکابرێتەرە ھەوایییە جێگیرەکان کە پێشی دەوترێت کابرێتەرە چۆک گۆڕاوەکان و کابرێتەرە خێرایییە جێگیرەکان ئەو کابێتەرانەن کە کێبڵە ڕێگرەکان ڕاستەوخۆ دەبەستەێت بە پلێتی کێبڵە ڕێگرەکانەوە پەتە ڕادەکێشرێت و دەبێتە ھۆی چونەژورەوەی بەنزین بۆ ناو کابرێتەرەکە و دەردراوێکی زۆری دوانە ئۆکسیدی کاربۆن دروست دەبێت. کابرێتەرە خێرایییە جێگیرەکان داخەرێکی گۆڕاوی ھەیە لە دەرچەی جۆگەی ھەوا پێش ئەوەی پایدەری قاچەکە پلێتە ڕێگرەکە بخاتە ئیش ئەم گۆڕاوە کۆنتڕۆل دەکریت لەلایەن دەرچەی بزوێنەری پەستان /بۆشایی نئەم پەستانە کۆنتڕۆل کراوە ڕێژەییانە دەرچییەکی پەستان دەستەبەر دەکات لە خێرایی مەکینە لەناو جۆرەکانی تردا.\nخێرایی مەکینە لەناو جۆرەکانی تردا. کە (SV,Solex) ومەودایی جارەکەوە، باوترین دیزاین بۆ کابرێتەرە ھەوا جێگیرەکان (داخەرێکی لولەی بەکار دەھێنرێت کە لەلایەن بەربەستێکەوە دەخرێتە ئیس، لئلەکەکەو بەربەستەکە پێکەوە دەبەسترێن بە توڵمەتری سوتەمەنییەکەوە. کە پەیوەندییەکی ڕاستەوخۆی لە سوتەمەنییەکەوە دەدات بە دەرچوونی ھەوا بۆ ئیش پێکردنێکی نەرموو دەرچەی پەستانی زیاتر، بەربەستەکە شێدارێکی لینج دەبێت ئەم کابرێتەرە ڕێگە بە لێخوڕینێکی زۆر باش و چستی سوتەمەنی زۆر باش دەدات. ھەوەھا بە شێوەیەکی گونجاون بۆ باشتین چوستی و چالاکی.\nوەرگیراو لە «https://ckb.wikipedia.org/w/index.php?title=کاربرێتەر&oldid=905286»\nئەم پەڕەیە دواجار لە ١١:٣٦ی ٧ی شوباتی ٢٠٢٢ نوێ کراوەتەوە.


سامانی وەستا بەکر: بەها داڕماوەکان! – WTARIKURD\nسامانی وەستا بەکر: بەها داڕماوەکان!\nهەستی نەتەوایەتی یان خۆشەویستی خاک لە گوفتارا نیە، بەڵکو لە کردارا بەرجەستە ئەکرێ.\nلاوازکردنی ڕۆڵی ژن لە کۆمەڵگەیا بۆ لێدان و تێکشانی ڕۆڵی ژن لەژێر پەردەی ئاینا، پەیوەستە بە پاشەکشێی بیرڕۆشنی خودی خۆتەوە.\nلاواز کردن و شکاندنی پێشەوا بۆ تێکشاندنی ڕۆڵی زانستخوازان و خەڵکانی بیرمەند و هەڵگرانی بیری نوێخواز و داهێنەر ئیتر کەسێک نامێنێ پەروەردەی دروست بڵاوکاتەوەو بەها جوانەکانی مرۆڤ بوون و، کامڵ بوونی مرۆڤایەتی بگەیەنێ. لە دروست بوونی بۆشاییەکەی وا گەورەشا، سیاسەتمەدار ئەو بۆشاییە پرئەکاتەوەو، سەرکردە و تاک پیرۆزەکرێ.\nڕۆڵی مێدیا بۆ گەیاندنی ڕاستی و، بەئاگاهێنانەوەی کۆمەڵگەو، ئاشناکردنی خەڵکییە بە کایە جیاوازەکان لە نیوانیشیانا کلتور و ناسنامەی نەتەوە نەک چەواشەکاری و گەیاندنی زانیاری هەڵە لە بەرژەوەندی حیزبێک، کۆمەڵیک یان کەسێک لەوانەش سامناکتر بەفرێشتەکردنی دوژمن بڵاوکردنەوەی کلتور و نەریتی بێگانە پۆخڵ کردنی نەریتی دێرینی نەتەوەکەت.\nلەوکاتەوەی “کۆرشــی هەخامەنشـــی” “کوڕی مەنــدانەی کـچـــی ئەژیدەهاک” کە بەهاوکاری “هارپــاک” کە یەکێـک بووە لەســەرانی دەوڵەتی مـــاد، ئەژیــدەهــاکی باپـیـرو چــوارەم شـــای مـــادی کوشــت و بــنــەی ئـیـمـپراتـۆریـەتــی فـارســـی دامەزران، تــاکو هـێـرشــی ئەســکەندەری مەکدۆنــی و دەرکەوتـنــی ئـیـســلام و دروســت بوونـی ئـیـمبراتۆریەتــی عەرەب و پاشــان هێرشــەکانی تەتەر و هۆلاکۆ و دامەزرانــی ئـیـمــبـراتـۆریـەتــی تــورکی عوســمـانــی. کورد بەهۆی جاشایەتی و زۆری ژمارەی جاشەکان تەنـهـا ئەوەی لەدەسـتـهـاتـووە بەپـێــی بــاری ڕۆژ هەرجارەو لەلایـەکی کوردســتـانـا مـێـرنـشـــیـنـی بـچــوک پـێـکـبـهـێــنــێ.\nلە باوکوریش جاشی فەرهەنگیەکان بەردەوام کار بۆ چەسپاندنی (یەک وڵات و یەک ئاڵاو یەک نەتەوە ) ئەکەن کە مەبەست لێێ وڵاتی تورکیاو ئاڵای تورکیا و نەتەوەی تورکە. جاشی فەرهەنگی یان جاش قەڵەم، پێشتر ئەم جۆرە لە جاش تەنها لە ڕۆژهەڵات و باکور هەبوو بەڵام ئێستا پەلیکێشاوەتەوە ناو باشوریش لە ڕێی مەزن کردنی تورک و ڕێکلام کردن بۆ کاڵاکانی ئەو وڵاتەو کردنەوەی چەندین قوتابخانەو زانکۆ کە مەبەست لێی لەبری زانست چەسپاندنی کلتوری تورک گەورەکردنیانە لەسەر حسابی کورد و کوردستان.\nئەوانەی لەسەرەوە باسمان کردن هەمووی لەگەڵ چەندی نمونەی تریش کە لێرەیا باسم نەکردوون بوونەتە هۆکار بۆ چەقبەستووی و سڕبیری کۆمەڵگە بەجۆرێک کە لە زۆرینەی میدیای حکومی و خۆیی و زۆرینەی خەڵکیش (پشتاوپشتی دەسەڵات وەک دەستاودەستی دەسەڵات باسەکرێت) کە ئەمەش یەکێکە لە کفرەکانی کاری ڕامیاری و بەڕیوەبردن کە ئەمەش لێدانی زەنگێکی مەترسیدارە بۆ بەئاگاهێنانەوەو ڕاچڵەکاندن تا شۆڕشێكی هۆشیاری بەرپاکرێ.\nبەڵام ئەوەی گرنگە مرۆڤ بوونە، هەرگیز کات درەنگ نیە بۆ هەڵسانەوە و چاکسازی چونکە بەهای مرۆڤ وەک بەهای دراوە ئەگەرچی بشدڕێ و پیسبێ و چرچ و لوولیشبێ بەڵام بەهاکەی هەر ئەو بەهایەیە کە بۆی دانراوە هەروەک چۆن مرۆڤیش هەمان بەهای هەیە بە هیچ شتێک بەهای لەدەستنایات ئەگەر مرۆڤ خۆی لەبەهای خۆی نەشکێنێ، بۆیە بەهای مرۆڤ لەوە گەورەترە کە بە ووشەی نەشیاو سوکایەتی و ڕوشان و هێرشکردنە سەر لەبەهای کەمبکرێترەوە، ئەگەرچی ئازایەتی و بوێریش لەناختا شکێنرابێ، هەرچەندە بەکاتێکی سەختیشا تێئەپەڕی، بەڵام بەهای مرۆڤ هەر هەمان بەهایە. چونکە ئامانج هەیە، نزخ هەیە، بەهاو هەیە ئەگەرچی هەوڵەبەی کۆڵبەی یان ئازاریش بکێشی بەڵام بیرنەچێ کە مرۆڤ دروست کەری کۆی شتەکانە.\nسامانی وەستا بەکر ٢١-٩-٢٠١٩ سوید-ستۆکهۆڵم\nلوقمان غه‌فوور: بۆچی نابێت گوێ له‌غه‌ڵبه‌غه‌ڵبی حزبی كوردی بگرین؟\nعومه‌ر محه‌مه‌د ئه‌مین: پرۆژه‌یه‌ك تایبه‌ت به پێشوازى له قوتابیانى یه‌كه‌مى بنه‌ڕه‌تى.


به‌های پشكه‌كانی بۆرسه دووباره به‌رز بوونه‌وه\n:: PM:04:42:28/03/2020 \nسه‌ره‌ڕای ئه‌وه‌ی كه له كۆتایی هه‌فته بازاڕی بۆرسه به‌شێك له بازاڕی پشكه‌كانی دنیا دابه‌زین، به‌ڵام له كۆی هه‌فته‌كه‌دا به‌رزبوونه‌وه‌یان تۆمار كرد و توانیان به‌شێك له‌و دابه‌زینه قه‌ره‌بوو بكه‌نه‌وه كه له ژێر كاریگه‌ریی كۆرۆنا دابه‌زیبوو.\nبازاڕه‌كانی وال ستریت كه به دڵی بۆرسه و شاده‌ماری كڕین و فرۆشتنه‌كانی دنیا هه‌ژمار ده‌كرێت، له دواین رۆژی بۆرسه 900 یه‌كه‌ی دابه‌زی. دابه‌زینی دواینی پشكه‌كانی بۆرسه دوای ئه‌و زیاتر په‌ره‌ی پێ درا كه ئه‌مه‌ریكا له‌مدواییانه‌دا له ژماره‌ی تووشبووانی كۆرۆنا پێش چین كه‌وته‌وه و خه‌ریكه دۆخه‌كه‌ی رۆژ به رۆژ خراپتر ده‌بێت.\nله‌گه‌ڵ ئه‌م هه‌واڵه پێنوێنی بۆرسه‌ی داوجونز 4.1% دابه‌زی و ئێس ئین دی پی 3.4% ی تر دابه‌زی، هاوكات كامپوزیتیش 3.7% دابه‌زی.\nكۆمپانیای به‌ناوبانگی بۆینگ به دابه‌زینی 10.3% له پشكه‌كانی له پێشه‌وه‌ی كۆمپانیاكانی ئه‌مه‌ریكا دێت كه زۆرترین رێژه‌ی دابه‌زینی تێدا تۆمار كراوه و به‌های پشكه‌كانی شێڤرۆن و دیزنیش 8% دابه‌زی.\nباشترین هه‌فته‌ی له‌وه‌ته‌ی ساڵی 1938ه‌وه تۆمار كرد\nبه‌گوێره‌ی ماركێت بزنس سه‌ره‌ڕای ئه‌و هه‌مووه هه‌ڵبه‌ز و دابه‌زه‌ی له بازاڕی بۆرسه رووی دا، به‌های پشكه‌كانی داوجونز 12.8% گه‌شه‌ی كرد و باشترین هه‌فته‌ی له‌وه‌ته‌ی ساڵی 1938ه‌وه تۆمار كرد. هاوكات ئێس ئێن دی پی 10.3% هه‌ڵكشا و باشترین هه‌فته‌ی له‌وه‌ته‌ی 2009ه‌وه تۆمار كرد، كامپوزیت نه‌زده‌كیش باشترین هه‌فته‌ی له‌وه‌ته‌ی 11 ساڵی رابردووه‌وه تۆمار كرد و 9.1% له رێژه‌ی پشكه‌كانی هه‌ڵكشا.\nبه‌شێك له هۆكاری ئه‌و به‌رزبوونه‌وه‌یه بۆ ئه‌وه ده‌گه‌ڕێته‌وه هه‌فته‌یه‌ك پێشتر رێژه‌ی دابه‌زینه‌كه له نكاو و زۆر بوو و دیار نییه بازاڕه‌كه ئاسایی ده‌بێته‌وه و خۆی له‌گه‌ڵ دۆخدكه رێك ده‌خات یان نا.


ناسا چونە سەرمانگ دەخاتە ساڵی 2025\nناسا، ئاژانسی سەربەخۆی حکومەتی ئەمەریکا بۆ واڵایی ئاسمان، لە ڕاگەیاندنێکدا پڕۆژەی ناردنی مرۆڤی بۆ سەر مانگ بۆ ساڵێک دواخست و ساڵی 2025 ی وەک نزیکترین کات بۆ ئەم مەبەستە دەستنیشانکرد.\nئەمە یەکەم گەشت دەبێت بۆ ناردنی مرۆڤ بۆ سەر ڕووی مانگ دوای گەشتی ئاپۆلۆ17 لە ساڵی 1972. پڕۆژەکە پێشتربۆ ساڵی2024ئامادە کرابوو لەلایەن بەڕێوبەرێتی دانۆڵد ترامپ.\nبەڕێوەبەری ناسا، بیڵ نێلسن، هۆکاری دواکەوتنەکەی گەڕاندەوە بۆ کێشەیەکی یاسایی نێوان دوو کۆمپانیای زەبەلاحی ئەمەریکی لەسەر مافی دروستکردنی کەشتی گواستنەوەکە.\nبێل نێڵسن لە کۆنفرانسێکی ڕۆژنامەوانیدا ڕۆژی سێشەممە ڕایگەیاند، "گەڕانەوە بۆ مانگ بە خێراترین و سەلامەترین ڕێگا ئەرکی لەپێشینەی ئاژانسەکەمانە. بەڵام ئەم داوا یاساییە و چەند هۆکارێکی تر وادەکەن کە ناردنی مرۆڤ بۆ سەر مانگ پێش2025 ڕوونەدات."\nپێشتر ئاژانسی ناسا دروستکردنی ئامێری نیشتنەوەی پڕۆژەکەی لە ڕێککەوتنێکدا سپاردبوو بە کۆمپانیای SpaceX کە ئیلۆن مەسک خاوەنداری دەکات. بەڵام خاوەنی کۆمپانیای ئەمازۆن، جێف بێزۆس، لە داواکاریەکی یاساییدا تانەی لە بڕیارەکەی ناسا دابوو بەوەی کەو کە ئەم پڕۆژەیە دەبێت بە زیاتر لە کۆمپانیایەک بدرێت.\nبەڕێوبەری ناسا ئاماژەی دا کە پڕۆسە یاساییەکە حەوت مانگ کارەکانی پڕۆژەکەی دواخست. دادگایەکی فیدڕالی پێنجشەممەی ڕابردوو داواکەی جێف بێزوسی ڕەتکردەوە و کێشە یاساییەکەی لەبەرژەوەندی ئیلۆن مەسک یەکلایی کردەوە.\nئەم پڕۆژەیە بۆ ناردنی مرۆڤ بۆ مانگ بە ناوی پرۆگرامی ئارتمیس ناسراوە وبڕیارە بچێتە جەمسەری باشوری مانگ کە تیشکی خۆر لێی نادات و پێشبینی دەکرێت هەمبارێکی گەورەی ئاوی بەستووی تێدابێت. بەگوێرەی ئاژانسی ناسا، پڕۆژەکە ئامانجی بنیادنانی یەکەم مۆڵگەی مەودا درێژی مرۆڤە لەسەر ڕووی مانگ.\nناسا دەڵێت، "ئەوەی لە سەر ڕوو و چواردەوری مانگ فێردەبین بەکاری دەهێنین بۆ هەنگاوی مەزنی داهاتوومان: ناردنی کەشتیەوانانی ئاسمانی بۆ سەر مەریخ."\nپێشتر پرۆگرامی ئاپۆلۆی ئەمریکا لە نێوان سالانی 1969 تا 1972 لە شەش گەشت دا مرۆڤی ناردووە بۆ سەر مانگ. دواتر گەشتەکان وەستان بەهۆی زۆری تێچوویان و دوای ئەوەی کە شارەزایانی بۆشایی ئاسمان سەرنجی زیاتریان خستە سەر هەسارەی مەریخ وەک شوێنێکی گونجاو تر بۆ پشکنینی ژیان و شارەزابوون لە گەردوون.\nبەڵام لە ئێستا دا پێشبڕکێ نێودەوڵەتیەکان بۆ گەیشتن بە مانگ فراوانتر بوون. وڵاتی چین لە بەرنامەی دایە ساڵانی 2030 بۆ یەکەم جار مرۆڤ بنێرێتە سەر مانگ.جگە لەم دوو وڵاتە، ڕووسیا و هیندستان و یەکێتی ئەوروپا بە هەمانشێوە هەوڵەکانیان چڕ کردۆتەوە لە کێبڕکێ بۆ ئاشنابوونی زیاتر بە مانگ.